“Ko Pakai Duit Aku Ke…” – Lucu Reaksi Lelaki Ni Dengan Karenah Adiknya

Bila sebut tentang perihal adik-beradik, pasti ada saja kisah yang boleh dikongsi. Bergurau kasar tu dah jadi perkara biasa – lagi-lagi bila si abang kuat menyakat adik perempuannya.

Tapi, lain pula kisah seorang pengguna Twitter ini bila si abang yang disakat oleh adik perempuannya. Lucu sungguh. Ni kisahnya.

Apabila ditanya wartawan Keluarga, Abir Islami, 24, menjelaskan yang dia dan adiknya, Rabiatul, sering bergurau tapi ini kali pertama adiknya berbuat sedemikian.

“Bergurau selalu, lumrah hidup berkeluarga. Untuk yang begini tidak sama sekali. Itu yang saya kongsikan di Twitter.”

“Parents suka kalau kami bergurau senda. Itulah manisnya keluarga. Tapi macam yang saya kata, bukan gurau yang begini. Keluarga kami serba sederhana saja.”

Bukan setakat itu, Rabiatul, 19, juga sempat menyakat abangnya sekali lagi dengan membeli barang keperluannya sebelum memulangkan kad debit Abir.

Namun, Abir juga tidak berkira dan tidak kisah adiknya berbelanja menggunakan duitnya kerana baginya besar ganjarannya jika dia membelanjakan duit untuk keluarga.

“Kalau soal duit, saya In Sha Allah tidak berkira. Sebab setahu saya sedekah pada keluarga ni besar ganjarannya.”

Apabila disoal jika dia akan membalas gurauan adiknya, Abir sambil berseloroh menjelaskan yang dia tak akan membalas gurauan itu dengan menggunakan duit.

“Kalau duit memang tak lah. Dia pun bukannya ada duit.”

Malah, Abir menjelaskan yang dia selalu menjadi mangsa ketika mereka keluar makan.

“Oh biasanya adik ajak makan tapi bila part nak bayar tu dia senyum jela cakap tak bawak wallet.”


Betul Ke Sebab Makan Pil Perancang Boleh Gemuk? Ni Jawapannya Yang Tepat!

Umumnya kita biasa dengar bila orang perempuan amalkan makan pil perancang, mesti tubuhnya akan gemuk. Pun begitu adakah kenyataan ini benar atau sekadar menakut-nakutkan sahaja.

Tidak mahu terus di dalam keadaan keliru dan bimbang, ayuh kita dengar fakta daripada doktor yang lebih arif dalam hal ini. Jom semak perkongsiannya itu.

“Ehhh Amy lama tak jumpa ko kan!

“Ko mengandung lagi ke Amy? Boyot semacam je perut ni. Bukan ko baru je beranak aritu?”

“Haaaa ni mesti sebab makan pil perancang ni, sebab tu ko gemuk semacam. Tu lah, degil taknak dengar cakap aku, Amy – pil perancang boleh sebabkan ko jadi gemuk. Ko dengar cakap doktor tu buat apa. Yang gemuknya kite, bukan doktor tu.”

– Ujar Kiah sambil mencubit lemak pada pinggang Amy .

Betul ke pil perancang sebabkan kegemukkan? Jom baca penjelasan di bawah

Pil perancang keluarga/kehamilan telah bearada di pasaran lebih 50 tahun dan merupakan salah satu kaedah perancang kehamilan yang paling senang didapati, murah, dan mudah. Dengan cara penggunaan yang betul dan tepat, 99% keberkesanan boleh dicapai. Perlu dingatkan di sini, bahawa TIADA kaedah yang 100% mencegah kehamilan selain tidak melakukan hubungan kelamin atau melakukan pembedahan membuang rahim, 99% keberkesanan boleh dikira sebagai peratusan terbaik untuk perancangan keluarga.

Maka, dari mana datangnya pendapat mengatakan bahawa pil perancang kehamilan ini menggemukkan? Ini lebih kepada datuk nenek moyang yang turun temurun berkisahkan pengalaman orang terdahulu – bukannya dibuktikan secara saintifik.

Gaya hidup yang kurang sihat, serta permakanan – nasi lemak nasi tambah, roti canai, teh tarik lebih manis kaw, milo dinosaur kaw, kari kambing dan seumpama dengannya adalah penyumbang utama kepada pertambahan berat badan dan masalah-masalah kesihatan lain, tetiba pula pil perancang kehamilan yang mendapat nama buruk dan dituduh menambah berat badan wanita! Macam mana tu?

Walaupun yang demikian,boleh je faham mengapa timbulnya andaian tersebut. Salah satu hormon dalam penyediaan pil pencegah kehamilan, iaitu hormon progesteron boleh menyebabkan perut menjadi kembung yang mana disalah anggap sebagai bertambahnya berat badan.

Namun begitu, simptom-simptom ini amat berbeza dari individu ke individu, bergantung pada tindak balas badan kepada jenis-jenis hormon progestron tertentu yang boleh membawa kepada kesan-kesan tersebut. Justeru itu, tidak semua wanita mempunyai kesan yang sama.

Ada pendapat sebelum ini menyatakan kandungan hormon estrogen dalam pil pencegah kehamilan yang dituduh menjadi penyebab berat badan bertambah. Pendapat ini tidak tepat sama sekali kerana hormon ini sebenarnya menggalakkan metabolisme dan membakar lemak secara cepat.

Akan tetapi,penggunaan hormon estrogen dalam pil perancang kehamilan dalam generasi baru dikurangkan untuk mengurangkan risiko kesan sampingan seperti pembekuan darah dan strok. Saya rumuskan di sini hormon estrogen sebenarnya TIDAK menyebabkan kegemukan.

Anda tidak perlu gusar mengenai peningkatan berat badan sekiranya mengambil pil pencegah kehamilan. Anda perlu mengubah gaya hidup, bertukar kepada permakanan sihat daripada menyalahkan pil perancang kehamilan yang menyebabkan kegemukkan semata-mata.

Saya tak makan pil perancang pun gemok gak awaaa !

Dr. Muhammad Izzat Abdul Razak
Pegawai Perubatan
Kesihatan Wanita & Kehamilan


Patutlah Anak Hilang Fokus Belajar, Rupanya ‘Blue Light’ Gajet Jadi Punca, Pakar Otak Ini Jelaskan.

Ibu bapa mesti risau bila tengok anak macam tak berapa nak beri perhatian. Bila dipanggil, tak berapa nak respond.
.
Yang jenis bila datang dekat. Terus lari atau nangis.
.
Yang degil kepala batu ni mak cakap jangan buat. Dibuatnya juga.
.
Bila cakap dengan mereka. Masuk telinga kanan keluar telinga kiri.
.
Tengok wajah pun boleh nampak fikiran melayang.
.
TAPI!
Bila bagi fon dekat anak tengok Cocomelon. Buat main game. Terus senyap. Jadi budak baik.
.
Masalah macam ni tak elok disettlekan menerusi gajet. Terutamany ketika anak tengah membesar.
.
Bab fokus ni tugas prefrontal cortex.
.
Satu kajian dalam jurnal Russian Psychological Society (2013) kaji tentang gajet.
.
Perasaan kebergantungan pada gajet dan kesediaan untuk tolak penggunaan gajet.
.
Menarik sebab boleh lihat teknologi berkembang seiring waktu.
.
Kajian mendapati ada 2 faktor utama terbentuknya penggunaan gajet berlebihan iaitu ‘perubahan dalam keperluan’ dan ‘perubahan dalam psikologi.’
.
Boleh rewind tahun 90an dulu. Masatu takde smartphone. Takde iMac. Mesej hantar surat. Tapi takde yang ketagih surat.
.
Lepastu tengok pula tahun 2022. Lambakan gajet serba canggih. Keperluan berubah.
.
Kalau boleh semua nak online.
Pelbagai perkara boleh settle guna gajet. Surat tak guna dah. Internet ada.
.
Gajet ni keluarkan blue light. Matahari pun ada blue light. Cuma beza antara blue light semula jadi dengan blue light artificial.
.
Cahaya matahari ni bergerak melalui atmosfera.
.
Gelombang ni pendek tapi tenaganya tinggi menyebabkan pelanggaran dengan molekul udara.
.
Kesannya cahaya biru bertaburan di mana-mana. Sebab tu bila tengok langit warnanya biru.
.
Pemberian Tuhan. Blue light matahari ni badan kita guna untuk kawal kitaran tidur bangun. Dikenali sebagai ‘circadian rhythm.’
.
Kalau blue light gajet?
Tegang mata, sakit kelapa, mental fizikal terasa letih.
.
Ramai yang tidak sedar bahawa mereka ketagih gajet. Sayang kalau usia muda lagi dah bergantung pada gajet.
.
Mesti ada punca penyebab anak jadi tak fokus.
Boleh recheck balik anak main apa. Anak makan apa. Anak habiskan masa buat apa.

Sumber: Dr Rizal

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


8 Tip Elak Anak Kecil Ketagih Gajet Sebelum Terlambat. Ayuh Ibu Bapa Praktis Cara Ini.

Gajet daripada satu sudut dilihat dapat membantu kanak-kanak dalam proses pembelajaran. Namun, andai tidak dikawal ia boleh mengundang masalah.

Antaranya seperti yang berlaku tidak lama dulu apabila seorang kanak-kanak perempuan berusia empat tahun terpaksa menjalani rawatan psikiatri kerana ketagih bermain tablet.

Perkara ini sekali gus membuktikan betapa seriusnya kesan jika anak-anak bermain gajet secara berlebihan. Jadi ibu bapa perlu mula mengambil langkah berikut untuk memastikan anak tidak ketagih bermain atau melayani telefon bimbit mahu pun tablet.

1. Jangan beli selagi tiada kepentingan

Jangan beli telefon atau tablet untuk anak-anak selagi tiada kepentingan untuk menggunakannya. Tidak perlu kenalkan mereka dengan komputer di awal usia apatah lagi game di internet.

2. Jangan main game depan anak

Walau pun anda suka bermain game tapi jangan tunjukkan ‘kegilaan’ itu di depan anak-anak. Bagaimana mahu menegur anak jika bapa sendiri pun berjam-jam melayan game.

3. Bawa ke majlis ilmu

Mahu memberi ilmu atau pengetahuan caranya bukan semata-mata memberi gajet. Adalah lebih baik ibu bapa terus membawa anak-anak ke majlis ilmu. Ajak anak mendengar tazkirah di masjid atau surau, kem, kelas agama atau mana-mana majlis ilmu.

4. Bawa anak beriadah

Jika tidak memberi gajet, ibu bapa mesti mencari aktiviti untuk memenuhi masa anak sebagai gantinya. Ajak anak berbasikal, beriadah di taman permainan atau apa-apa aktiviti di luar rumah agar mereka tidak bosan.

5. Ajak anak baca al-Quran

Daripada menghabiskan masa dengan telefon berjam-jam, hadkan masanya. Ajak pula anak baca al-Quran tapi pastikan ibu ayah turut membacanya bukan hanya menyuruh.

6. Hadkan masa menonton TV

Kesan menonton tv berlebihan sama juga dengan gajet, jadi hadkan masa menonton anak. Jangan dibiarkan saja anak-anak menonton kartun pagi, petang, dan malam. Kartun dikatakan merangsang minda kanak-kanak, tapi jika berlebihan, tak elok juga.

7. Tanamkan sifat zuhud

Tanamkan dalam jiwa anak-anak sifat zuhud dan tidak bermewah-mewah. Terus-terang pada anak-anak, ‘keluarga kita orang susah‘. Fahamkan anak-anak, jangan terpengaruh dengan anak-anak orang berada yang membeli telefon bimbit atau gajet yang mahal.

8. Kenalkan dengan buku ilmiah

Kenalkan anak dengan buku-buku ilmiah. Kalau boleh kurangkan mereka membaca buku kisah-kisah dongeng. Berikan mereka buku-buku ringkas sirah Nabi s.a.w. Ada banyak di pasaran. Bacakan pada mereka sehingga mereka minat. Ambil sedikit masa 10 minit sebelum tidur sebagai contoh cerita tentang Nabi s.a.w.

Sumber : tazkirah.net


Zaman Ni ‘Screen Contact’ Kalahkan ‘Eye Contact’. Deep Perkongsian Ni!

Zaman sekarang adalah zaman yang mana 'screen-contact' telah berjaya mengalahkan 'eye-contact'. Lihatlah di mana mana sekarang, ramai ibu bapa yang :

*Lebih banyak bersahabat dan bersosial di media sosial dibandingkan bersahabat dengan anak sendiri.

*Lebih banyak masa dihabiskan di depan laptop, TV dan telefon berbanding masa bersama anak.

*Lebih banyak memandang kepada skrin telefon daripada memandang wajah anak sendiri.

Anak di depan mata tetapi fokus dan fikiran mak ayah lebih banyak tertumpu kepada orang di dalam dunia maya. Bila si anak datang dengan kerenah masing-masing, apa peranan kita sebagai mak ayah? Contohnya bila anak kita datang dengan dialog di bawah ini :

" Mak, tengok kakak lipat kain ni. Kakak nak bantu Mak "

" Ayah, cantik tak lukisan Angah ni? "

" Mama, cuba Mama tengok. Cantikkan baju kakak "

" Ibu buat apa tu? Ibu, tengok la kakak ibu "

" Ayah, letak la handphone tu sekejap ayah. Adik nak ayah "

Ramai mak ayah yang hanya memandang anak dengan pandangan kosong, setelah itu kembali memandang gajet di tangan masing-masing. Lebih parah lagi jika tiada pandangan sama sekali yang dilemparkan kepada anak yang sedang mengharapkan perhatian mak ayahnya.

Tahu tak apa yang akan terjadi kepada anak tersebut?

Lama kelamaan, anak tersebut boleh mengalami 'loneliness'. Tak semestinya kita 'outstation' baru anak menjadi sunyi. Walau mak ayah hanya 1 meter jaraknya daripada anak sekalipun, anak akan tetap sunyi kalau mereka tak dapat rasakan 'presence' mak dan ayah di dalam hati mereka.

Itulah kenapa anak tersebut jadi pelik. Kerana mereka rasa 'lonely' dan 'craving for emotional connection'.

Mak ayah kena ingat satu benda sahaja, 'loneliness kills!'. 'Loneliness' adalah sejenis 'psychological injury' . Ia boleh membunuh jiwa anak secara senyap!

Itulah kenapa kalau mengikut kajian, kesan 'loneliness' sangat dasyat. Ianya boleh mengakibatkan :

*Kesan buruk kesunyian pada tubuh badan badan kita setara dengan kesan buruk seorang perokok yang merokok 15 batang rokok sehari.

*Orang yang mengalami kesunyian lebih berisiko untuk mengalami penyakit jantung, pikun dan depresi.

*Mengikut kajian yang dibuat pada tahun 2016 yang melibatkan 181,000 orang menunjukkan bahawa kesunyian boleh meningkatkan risiko terkena serangan stroke sebanyak 32%.

*Kesunyian juga boleh meningkatkan risiko untuk meninggal dunia sebanyak 29%.

Inilah antara kesan yang terjadi kepada mereka yang mengalami kesunyian. Kesunyian bukan lagi perkara yang kecil tetapi ianya sudah menjadi penyakit sosial yang sudah mencapai tahap yang serius dan epidemik!

Saya selalu berpesan kepada mak ayah di luar sana, jangan sekali-kali mengatakan anak kita itu 'attention-seeker' bila mereka buat hal. Anak-anak kita tu cuma 'connection-seeker' sahaja. Jiwa mereka perlu dipenuhi dengan fokus dan perhatian kita sahaja. Itu sudah cukup untuk mengubat jiwa mereka.

Tak perlu 24 jam berkepit dengan mereka. Kadang-kadang dengan fokus 30 minit kepada anak-anak tanpa gangguan gajet pun sudah cukup untuk bekalan tangki emosi mereka untuk berjam-jam lamanya.

Jadi, kepada mak ayah semua. Tolong, mulai hari ini tolong kurangkan screen contact bila di hadapan anak-anak dan tolong ambil masa untuk dengar suara hati anak kita.

Tolong juga dengarkan dan kongsikan dengan anak-anak tentang hal yang berkaitan dengan perasaan, fikiran dan pengalaman kita dengan mereka. Kita mahu mereka menjadi anak yang terpenuhi jiwa dan perasaannya. Seperti mana kita, anak-anak kita juga punya perasaan dan jiwa sama seperti kita juga.

5 Cara Termudah Untuk Menguatkan Bonding Kita Dengan Anak-Anak

1. Jaga emosi kita bila berhadapan dengan anak anak. Pastikan emosi kita stabil dulu baru kita berhadapan dengan anak kita

2. Isi hati kita dengan emosi kasih sayang dan perasaan cinta ketika bercakap dengan anak kita. Anak kita boleh 'sense' emosi kita

3. Pastikan kedudukan ataupun posisi kita setara ataupun satu paras dengan anak kita sewaktu bercakap dengan mereka. Ini akan membuatkan anak merasa selamat dan ego kita pun sedikit menurun

4. Pandang tepat ke dalam mana anak anak sewaktu bercakap dengannya. Inilah 'eye-contact' yang kita nak bina dengan anak kita supaya anak kita merasa lebih dekat dengan kita

5. Banyakkan sentuhan ketika berbual dan bercakap dengan mereka. Sentuhan ibu atau bapa adalah suatu 'terapi emosi' pada anak kita kerana dengan sentuhan tu akan meningkat paras hormon oxytocin pada anak kita. Itulah yang kita panggil sebagai 'bonding & love hormone'

Selamat beramal dan rasakan sendiri kesannyak.

Sumber : Dr Taufik Razif


Jimatkan Belanja Barang Dapur Sepanjang Ramadan, Ibu Boleh Praktikan 10 Cara!

Siapa kata Ramadan bulan berjimat? Sebenarnya kos barang basah semakin meningkat berbanding bulan-bulan biasa. Kos terpaksa dilebihkan untuk membeli kelengkapan dan barang-barang untuk memasak, demi memenuhi selera anak-anak yang berpuasa.

Itu belum masuk lagi kos untuk membeli di bazaar atau makan sesekali makan di luar bersama anak-anak. Kosnya memang luar biasa.

Pun begitu, tahukah anda sebenarnya bermula dari perbelanjaan barangan dapur, suri rumah mahupun suri bekerjaya boleh saja merancang belanjawan agar tidak membebankan terutamanya dalam membuat persiapan Aidilfitri yang bakal menjelma tidak lama lagi.

1. ATUR BELANJA DAPUR

Buatkan jadual belanjawan dalam tempoh sebulan sepanjang Ramadan. Beli apa yang perlu dan rancang makanan yang hendak dimasak dalam bulan itu. Sebaiknya, senaraikan barangan dengan harganya sekali. Cara ini membolehkan anda melihat pergerakan wang anda pada bulan-bulan seterusnya.

2. BIJAK MEMBELI

Maksudnya di sini, sebelum berbelanja, anda telah menyenaraikan keperluan. Jika tidak begitu mendesak, letakkan ia di senarai paling akhir. Ada duit lebih, barulah boleh dimasukkan dalam troli barangan.

3. CERMAT KUASAI DAPUR

Suri yang hebat adalah suri yang cermat menggunakan bahan mentah atau peralatan di dapur. Memasak ikut keperluan keluarga, bukannya ikut suka sehingga akhirnya tidak dimakan oleh anak-anak mahupun suami.

Belajar dari orang tua ataupun banyakkan belajar agar mahir memasak sekaligus tidak menggunakan bahan mentah yang tidak diperlukan.

4. DAHULUKAN KEPERLUAN

Jangan sesekali membeli keperluan yang tidak diperlukan oleh keluarga mahupun anak-anak. Katakan anda begitu teringin memiliki kuali berjenama yang memudahkan kerja-kerja memasak.

Apa kata anda simpan sedikit wang dari belanja dapur itu. Setelah cukup barulah membelinya. Tahan keinginan dan elakkan berhutang.

5. ENERGI DARI DAPUR

Mencipta makanan yang enak tidak memerlukan anda membeli bahan mentah yang mahal. Jika pandai mengubah resipi mengikut cita rasa anda dan keluarga itu sudah membolehkan suami dan anak-anak jatuh kasih dengan air tangan anda. Lihat apa yang ada di dalam peti ais dan ubah suai mengikut keperluan.

6. GUNA FUNGSI SEPENUHNYA

Gunakan sepenuhnya alatan yang ada di dapur anda selagi ia masih berfungsi dengan baik. Tidak perlu memasak berkali-kali. Memasaklah sekali sehari tetapi masih boleh dinikmati sehingga ke tengahari atau menjelang malam hari.

7. D.I.Y

Mengapa perlu berbelanja lebih semata-mata mahu menikmati keenakan sesuatu makanan? Cuba belajar di internet dan buat saja sendiri. Sekarang ini banyak panduan dan teknik membuat makanan proses sendiri dengan bantuan carian di ‘google’.

8. ELAK BOROS

Pernahkah anda membeli makanan dan akhirnya makanan itu dibuang ke tong sampah? Itu salah satu amalan pembaziran sekaligus menyusutkan nilai wang anda. Nasi yang berlebihan jangan dibuang, tetapi boleh digunakan untuk membuat nasi goreng atau diadun dengan tepung untuk dibuat cekodok.

9. NOTA KECIL

Tulis nota belian dan belanjawan ikut keperluan anak-anak di peti sejuk. Tujuannya mengingatkan anak-anak dan keluarga yang anda sebenarnya sedang menggalakkan kempen penjimatan di dapur.

10. BELAJAR BERJIMAT

Rancang jika anak-anak mahu menikmati makanan kegemaran mereka. Beli bahan mentah bukan sekali guna, sebaliknya boleh digunakan untuk keperluan yang lain. Contohnya membeli seekor ayam, tetapi boleh digunakan untuk pelbagai jenis masakan untuk tempoh seminggu itu.


Cuma 6 Hari Kahwin Bergelar Isteri, Suami Pergi Akibat Terbabas Lubang Jalan

Baru sahaja mahu menarik nafas lega apabila majlis kenduri kahwin baru sahaja selesai, namun wanita ini terpaksa berdepan dengan satu episod sedih dalam hidupnya apabila lelaki yang baru sahaja bergelar suami padanya dijemput ilahi.

Ketika inai masih merah di jari, masih terniang-niang saat lafaz diakadkan, wanita bernama Azimah Zahari ini diuji dengan kehilangan suaminya akibat terbabit dengan nahas yang berpunca dari lubang jalan di Kampung Lubuk Kawah sekitar jam 10 malam.

Azimah dan pasangannya baru sahaja disatukan pada 4 Februari yang lalu.

Menceritakan detik kejadian, selepas tamat waktu bekerja, pasangan ini dalam perjalanan pulang ke rumah di Felda Jengka 12 namun mereka menaiki kenderaan yang berasingan.

“Selalunya kami pergi dan balik kerja bersama, sama ada naik motosikal atau kereta. Tapi pada hari kejadian, kami naik berasingan. Suami naik motosikal sebab katanya nak ‘service’ motosikal.”

Menurut Azimah, kereta yang dipandu olehnya sedikit ketinggalan daripada suaminya kerana keadaan jalan yang berselekoh dan berbukit. Ketika melepasi lokasi nahas,dia membuat pusingan u-turn apabila melihat warna motosikal yang terbabas seperti dikenali.

“Selepas melepasi tempat suami terjatuh, tapi saya pusing semula sebab saya kenal dengan warna motosikal itu dan memang tak sangka, suami saya terjatuh terlanggar lubang. Itulah yang diberitahu kepada saya oleh orang awam.”

Menurutnya, suaminya Hairul Hafizi dalam keadaan separuh sedar ketika ditemui di lokasi. Hanya selepas beberapa minit dikejarkan ke pusat perubatan, alangkah terkejutnya Azimah apaila diberitahu oleh pihak doktor yang suaminya gagal diselamatkan.

“Bila tiba di hospital, saya terus mendaftarkan nama suami tetapi selepas lima atau sepuluh minit selepas itu, doktor panggil saya dan maklumkan yang suami sudah meninggal dunia.”

“Saya betul-betul terkejut, tergamam.. Macam tak percaya benda ini boleh berlaku.”

“Ada juga saya rasa ralat sangat. Kalau saya tahu akan berlaku macam ini, saya takkan benarkan suami naik motosikal.”

“Itulah laluan kami untuk balik kerja. Jalan tu selalu ada air dan saya perasan memang ada lubang.”

Azimah berharap kejadian yang berlaku kepada arwah suaminya itu tidak berulang.

“Janganlah jadi pada orang lain pula. Sebelum ini, ada juga dengar orang patah tangan, kaki.. Cuma nyawa je tak melayang lagi.

“Sekarang berlaku pada suami saya. Jadi saya minta dan berharap, pihak berkaitan dapat membaiki atau selenggara sekerap jalan itu.”

Memetik dari laporan akhbar Sinar Harian, tinjauan mendapati laluan di lokasi kejadian telah pun diturap.

[TIP KEWANGAN]


Dr Ni Kongsikan Jika Datang Ke Saudi, 3 Perkara Ni Jangan Lepaskan Begitu Sahaja.  Buat Ramai Rasa Teruja & Tak Sabar Nak Pergi!

Setiap kali bila kita dengar sama ada sanak-saudara atau kawan-kawan yang berpeluang menunaikan ibada umrah, hati kita seakan turut meronta-ronta untuk ikut sama. Tapi apakan daya, belum sampai rezeki kita lagi. InsyaAllah suatu masa akan tiba juga.

Apatah lagi bila ada yang berkongsi pengalaman manis ziarah di bumi barakah  di media sosial, seakan kita juga dapat merasai keistimewaan dan keseronokan berada di sana. Ini seperti mana perkongsian dari Dr Ahmad Samhan baru-baru ini yang berjaya mencuri tumpuan dengan mendapat 5.5K tanda suka.

Menurutnya jika berpeluang datang ke Saudi, ada 3 perkara yang dia tidak akan lepaskan begitu sahaja.

1. Makan daging anak unta
2. Minum air buah
3. Tempah jubah Saudi

1. Kabsah Hasyi( كبسة حاشي)

Alang-alang datang buat umrah, saya takkan lepaskan peluang untuk makan daging anak unta di Mekah.

Daging unta memang susah nak jumpa di Malaysia. Kalau ada pun daging unta dewasa. Daging anak unta memang berbeza dengan daging unta dewasa.

Rasa dagingnya sangat lembut hingga boleh terbawa dalam mimpi!

2. Kedai Raydan( ريدان)

Nasi dia memang lembut apatah lagi dagingnya. Juicy dan lerai dari tulang. Aduh, kecur pula air liur.

3. Lamb Chef(خروف الشيف)

Pernah makan daging khoruf?

Khoruf ni sejenis kambing juga. Kambing jantan muda. Ada juga sejenis kambing lain dipanggil Kibas. Nanti google la macam mana Khoruf ni.

Yang penting daging dia memang sedap. Di sini, dia hidang seekor Khoruf setalam. Kepala pun ada sekali. Tu dia!

4. Romansiah(الرومانسية)

Disini memang sesuai untuk makan bersama keluarga. Tiada meja makan. Baru arab. Ala-ala cerita P. Ramlee.

5. Hadramout(حضرموت)

Hadramout adalah salah satu negeri di Yaman. Kombinasi nasi dan daging menggunakan resepi dari Yaman memang tak pernah mengecewakan. Memang padu!

Semua kedai makan nasi arab ni buat delivery kalau tak mahu makan di kedai atau tak berkesempatan ke kedai.

Ok selesai bab nasi arab.

Rasanya tak lengkap kalau makan nasi arab tanpa pekena air buah. Ini kedai air buah yang wajib korang cuba. Mesti tak menyesal.

1. Dania Air Buah(دنيا العصائر)

Di Madinah, kedai air buah paling tersohor adalah Kedai Dania.

Rasa pior buah buat korang termimpi-mimpi. 100% buah!

2. Vitamin(فيتامين عصائر)

Kalau di Madinah ada Dania, di Mekah ada Vitamin.

Buah-buah segar diperah dan dijadikan air buah. Nak campur-campur buah pun boleh. Ada 300 lebih menu air buah disini. Pergh!

Tempah Jubah

Kalau datang Saudi memang saya tak beli jubah yang dah siap. Memang akan tempah. Jubah Saudi memang special. Pattern jubah yang lebih fit tapi selesa. Nampak lebih segak.

Nak custom kolar, butang, warna jubah, pattern jubah semua boleh. Lebih menarik, tempah jubah hari ini, esok dah siap!

Ada 2 tempat saya rekemen dan saya memang tempah disitu:

Di Madinah, ini kedainya. مشعل أنوار المدينة

Di Mekah, ini kedainya. الوليد الراقئ الخياطة

Saya tak pandai cakap arab, macam mana nak pergi tempat-tempat ni? Jangan risau.

Kalau di Malaysia kita ada Grabcar tapi di Saudi kita ada Careem. Download saja aplikasi ini dan taip tempat yang ingin dituju.

Kebanyakkan pemandu memang boleh bertutur dalam Bahasa Inggeris. Tapi kalau tak yakin, korang ajaklah mutawif teman. Lepas tu belanja la minum air buah. Takkan itu pun nak bagitau.

Boleh share untuk rujukan bila umrah nanti.

Moga bermanfaat!


“Macam-Macam Dugaan Pahit Manis, Bergaduh, Menangis & Ketawa Dilalui Bersama.” Luahan Hati Ifa Raziah Sempena Anniversary Ke 15.

Rumah tangga mana yang tidak bergelora, pasti akan tercuit juga dan perselisihan faham antara suami isteri adalah perkara biasa. bak kata pepatah itulah asam garam dalam rumah tangga.

Baru-baru ini pelakon dan usahawan Ifa Raziah memuat naik satu gambar bersama suami  sempena ulang tahun perkahwinannya yang ke-15. Perkongsian yang cukup menyentuh hati sambil mengungkapkan kata-kata yang cukup bermakna buat suami tersayang.

Syukur Alhamdulillah harini genap 15 tahun ANNIVERSARY Perkahwinan kami berdua 24hb April 2019 .. ❤
Bermcm2 dugaan yg kami tempuhi sepanjang 15 tahun ini susah senang .. pahit manis .. Bergaduh dan Bermanja .. Menangis Ketawa .. Itulah Gelombang Rumah Tangga selama 15 tahun bersama..
Syukur Alhamdulillah menjadi Suamiku yg paling SETIA .. paling JUJUR dan AMANAH..tidak ada lagi manusia lain didunia ini sebaik Suamiku MOHD YANI BIN ABDUL RAHMAN.. ?

Lelaki yg membawaku ke Jalan yg di REDHAI ALLAH SWT.. ?
Lelaki ini yg byk mengajarku erti KEBAIKAN dan KESABARAN .. ❤
Lelaki ini yg sanggup menerimaku SEADANYA .. BAIK & BURUKku .. ❤
Lelaki ini yg sentiasa menghargai & melayan diriku seperti PERMAISURI ❤
Terima Kasih buat Ibu Mertuaku yg melahirkan suamiku utk menjaga diriku dan anak2 ku sehingga ke Jannah .. ❤

Apa yg aku perlukan dr suamiku hanyalah KASIH SAYANG & CINTA ABADI sehingga ke JANNAH❤
Aamin Ya Rabbal Alamin ?


“Azan Ke Telinganya Dengan Suara & Lagu Terbaik.” Jamal Abdillah Timang Anak Di Usia 60 Tahun, Pilih Nama Nur Azura Yamani

Tiada apa yang menggembirakannya bagi seorang suami apabila bergelar ayah. Lebih istimewa lagi, zuriat tersebut ditimang selepas 13 tahun. Semalam, penyanyi terkenal, Datuk Jamal Abdillah, 60 berkongsi berita baru menimang cahaya mata  selepas isterinya, Datin Zai Izzati Khiruddin, 25, selamat melahirkan anak perempuan di sebuah hospital swasta.

Memilih nama yang cukup indah, Nur Azura Yamani, Jamal sempat berkongsi wajah puteri pertamanya yang kelihatan putih serta gebu seperti ibu dan bapanya. Malah, sebaik si kecil itu melihat dunia, dia mengazankan anaknya itu dengan nada suara paling indah dan terbaik.

“Saya mahu Nur Azura buat kali pertama mendengar kalimah yang paling indah dalam hidupnya. Saya azankan ke telinganya dengan suara dan lagu terbaik,” kata Jamal berkongsi cerita dengan Astro AWANI ketika dihubungi.

Menurut Jamal, isterinya melahirkan bayi seberat 2.7 kilogram secara pembedahan petang semalam kira-kira jam 5.35 petang.

“Saya bersyukur isteri selamat melahirkan bayi perempuan kami yang sihat, putih melepak dan seiras wajah saya seberat 2.7 kilogram.”

Namun begitu, Jamal menjelaskan bahawa isterinya akan ditahan di wad dalam beberapa hari lagi susulan daripada proses kelahiran yang dilakukan secara pembedahan.

Tambahnya, isteri tercinta akan mulai berpantang di kediaman mereka di Shah Alam selepas keluar daripada wad kelak.

Jamal juga menerusi perkahwinan sebelum ini mempunyai dua orang anak lelaki iaitu Osama Yamani, 18, dan Ahmad Zaki Yamani, 13 tahun.

Selepas kali terakhir menimang anak sekitar 13 tahun lalu, legenda seni tanah air itu berkata, beliau bersedia untuk menguruskan bayi kecil.

Sumber: Astro Awani & Harian Metro


Was-was Dengan Produk Di Pasaran, Boleh Hasilkan Krim Pemutih Sendiri Di Rumah, Senang Lagi Selamat!

Suatu ketika dahulu kemunculan krim pemutih di pasaran cukup mendapat sambutan luar biasa. Maklumlah, semua wanita mahu tampil cantik dan putih lagi cerah.

Pun begitu bukan semua produk pemutih di pasaran serasi dengan kulit kita. Malah ada sesetengahnya yang meninggalkan kesan. Lebih buruk lagi sesetengah pemutih menggunakan bahan yang tidak sesuai dan adakalanya bagi kesan pada kulit wajah kita.

Tak payah pening kepada, apa kata anda cuba sendiri petua membuat pemutih krim ini di rumah. Yang pastinya ia lebih selamat dan kos yang digunakan juga tidaklah besar. Paling penting tak ada bahan kimia. Jom kita cuba!

BAHAN-BAHAN:

Langkah Membuatnya:

Gunakan krim ini sebagai krim pelembab muka dan pakai secara teratur iaitu 2 kali sehari. Dalam masa satu minggu, anda akan dapati kulit anda lebih putih, bersih dan halus.


Nak Beli Emas Kena Bayar ‘On The Spot’. Haram Bayar Ansuran, Mungkin Ada Yang Tak Tahu!

Semenjak dua menjak ini ramai juga yang bercadang memiliki emas sama ada sebagai pelaburan, simpanan atau pun untuk dipakai sebagai perhiasan diri. Apatah lagi dikatakan  harga emas  turun, namun tetap mahal juga harganya.

Jika ada lebihan wang, bolehlah memilikinya pun begitu jangan sampai membeli emas dengan cara berhutang dan membayarnya secara ansuran.

Kenapa dikatakan tidak boleh berhutang untuk membeli emas?

Ini dijelaskan secara detail berkenaan hukumnya dan bersamalah kita fahaminya untuk kebaikan bersama dan tidak terjerumus kepada melakukan perkara-perkara yang haram.

Assalamualaikum. Saya ingin bertanya adakah dibenarkan untuk membeli emas dengan cara hutang? Maksudnya emas tersebut saya ambil dan pakai dahulu, kemudian baru buat pembayaran.

Ringkasan Jawapan

Jual beli emas secara ansuran adalah diharamkan dan tidak sah kerana mengandungi unsur riba al-nasiah iaitu riba yang terjadi disebabkan menangguhkan pembayaran secara sengaja.

Asalnya, hukum berjual beli suatu barang adalah diharuskan sama ada hendak membeli secara tunai mahupun hutang.

Namun begitu, apabila suatu urusniaga tersebut melibatkan item ribawi (barang-barang yang terpalit hukum-hakam riba), maka setiap pihak yang terlibat perlu memberikan perhatian khusus agar tidak terjerumus dalam kancah riba.

Item-item ribawi ada disebutkan dalam sebuah hadis yang diriwayatkan oleh ‘Ubadah Bin al-Somit R.A bahawa Nabi Muhammad SAW bersabda:

الذَّهَبُ بالذَّهَبِ، والْفِضَّةُ بالفِضَّةِ، والْبُرُّ بالبُرِّ، والشَّعِيرُ بالشَّعِيرِ، والتَّمْرُ بالتَّمْرِ، والْمِلْحُ بالمِلْحِ، مِثْلًا بمِثْلٍ، سَواءً بسَواءٍ، يَدًا بيَدٍ، فإذا اخْتَلَفَتْ هذِه الأصْنافُ، فَبِيعُوا كيفَ شِئْتُمْ، إذا كانَ يَدًا بيَدٍ

Maksudnya: “Emas dijual dengan emas, perak dengan perak, gandum dengan gandum, barli dengan barli, tamar dengan tamar, garam dengan garam, timbangan dan beratnya mesti sama, dibayar secara serta-merta (bukan bertangguh). Namun, jika jenis dan kategori barangnya berbeza, maka berjual belilah mengikut yang kamu kehendaki dengan syarat mesti dibayar secara serta-merta (on the spot)”.

Hadis Muslim (1587)

Berdasarkan hadis di atas, jual beli item ribawi seperti emas perhiasan mestilah dilakukan secara lani (serta-merta) bukan bertangguh.

Huraiannya, jual beli hendaklah dilakukan secara on the spot dalam satu majlis; sama ada penyerahan dilakukan secara hakiki ataupun secara hukmi (contohnya diberikan resit pembayaran). Tidak boleh bertangguh sehari atau dua hari selepas itu.

(Rujuk: Kompilasi Pandangan Hukum Mesyuarat Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia, m/s 81)

Sekiranya terdapat syarat menangguhkan bayaran atau penyerahan barang, maka ia tergolong di bawah kategori Riba al-Nasiah; iaitu riba yang berlaku disebabkan tempoh bayaran bertangguh. Bahkan, lebih dahsyat pengharamannya apabila penangguhan bayaran tersebut disertakan bersama caj tambahan.

(Lihat: al-Mu’tamad fi al-Fiqh al-Syafie, 3/110-111)

Oleh itu, jual beli emas secara ansuran seperti isu di atas adalah diharamkan dan tidak sah kerana mengandungi unsur riba al-nasiah iaitu riba yang terjadi disebabkan menangguhkan pembayaran secara sengaja.

Sebagai alternatif, pembeli dibolehkan untuk membuat pinjaman duit daripada pihak ketiga terlebih dahulu sebelum membeli emas tersebut secara tunai.

Walau bagaimanapun, pembeli perlu mengelakkan diri daripada meminjam duit daripada pihak yang sama yang menjual emas tersebut supaya tidak terjerumus dalam larangan Nabi Muhammad SAW berkenaan “jual beli dan hutang” dalam satu masa yang sama.

Ini bersandarkan kepada hadis Baginda,

أنَّ النبيَّ ﷺ نَهى عن بَيعتينِ في بيعةٍ وعن بَيعٍ وسَلَفٍ

Maksudnya: “Sesungguhnya Nabi SAW melarang dua jual beli dalam satu transaksi serta jual beli dan hutang”.

Musnad Ahmad (10/120)

Sebahagian ulama antaranya Ibn al-Qayyim Rhm. mengulas hadis di atas bahawa ia menjadi tunjang utama dalam mualamat yang melarang umat Islam daripada berbuat helah untuk melakukan riba dalam jual beli. Hal ini walaupun tidak disebutkan secara jelas namun dapat difahami berdasarkan senario yang berlaku bahawa terdapat dua hasrat yang ingin dicapai oleh kedua-dua penjual dan pembeli, iaitu:

1) Penjual emas meminjamkan duit mereka bertujuan agar emasnya dapat terjual. Sedangkan jika pelanggan tersebut tidak mahu membeli emas tersebut, nescaya penjual tidak meminjamkan duitnya.

2) Pembeli pula sekiranya tidak diberi pinjaman wang kepadanya oleh penjual, nescaya dia tidak akan membeli emas tersebut.

(Lihat: Tahzib Sunan Abi Daud, 2/190)

Akhir kata, kami menasihatkan agar para pembeli tidak menambahkan hutang melainkan untuk perkara-perkara yang mendesak sahaja. Adapun sekiranya mempunyai lebihan wang selepas ditolak perbelanjaan utama, maka diharuskan untuk membeli aset dan hart lain seperti emas dengan syarat pembayaran mestilah dilakukan secara tunai.

Wallahu a’lam.

Jom turut serta bersama e-keluargagader Bonding Day #dirumahaje secara virtual untuk anda merasai seperti berada di Ripleys Believe It or Not Adventureland Genting Highlands dan beberapa lagi tempat menarik di Genting Highlands!

Bila anda join event ini, anda juga layak menerima 2 tiket Ripleys Believe It or Not Adventureland Genting Highlands secara PERCUMA untuk anda sekeluarga.


Wanita Terpaksa Berpisah Dengan Ibu Angkatnya, ‘Laoshi’. Bikin Ramai Sebak

Setiap pertemuan, pasti ada perpisahan, itulah pepatah yang boleh diungkapkan dalam kisah ini.

Wanita yang dijaga oleh ibu angkat yang berbangsa cina ‘Laoshi’ terpaksa berpisah. Momen ini bikin sebak.

Kisah Chee Hoi Lan, 84 & Rohana Abdullah, 22 mempunyai keunikan tersendiri. 22 tahun dahulu Rohana ditinggalkan oleh ibunya berusia 2 bulan kerana ibunya pulang ke Indonesia.

Kerana rasa ihsan, Chee Hoi Lan menjaga Rohana seperti anak sendiri. “Saya mengambil tanggungjawab sebagai ibu, saya didik, saya asuh dia seperti mana sepatutnya. Yang membezakan kami adalah budaya dan agama,” katanya.

Walaubagaimana sekali keadaan, Ibu angkatnya itu tetap menghormati budaya dan agama Rohana sekaligus masih mendorong Rohana memperlajari ilmu agama Islam

Mereka terpaksa berpisah pertama kali kerana tuntutan Rohana menimba ilmu di menara gading, ibu angkatnya itu telah banyak memberi pesanan.

“Sentiasalah berkelakuan baik, berakhlak mulia dan menjaga solat.”

Laoshi juga berpesan agar jangan lupa pada keluarga, selalu lah menelefon dia, belajar rajin-rajin dan jangan sia-siakan peluang yang telah diberikan untuk sambung belajar

Laoshi perlu akur atas perpisahan demi melihat anak angkatnya itu terus berjaya dimasa akan datang.

Walaupun berbeza agama dan bangsa namun kasih sayang seorang ibu tiada penghujung


“Tak Sabar Balik Malaysia Bawa Baby…”-Raja Ilya Selamat Bersalin Anak Sulung!

Saat hadirnya cahayamata di dalam keluarga, pastinya detik itu menjadi momen terindah buat ibu ayah yang sukar diucapkan dengan kata-kata. Begitu besar rahmat dan nikmat Allah kurniakan.

Terbaharu begitulah pengalaman yang dilalui oleh pelakon Raya Ilya yang selamat melahirkan puteri sulungnya, pada Jumaat 1 Julai yang lalu.

Melahirkan rasa syukur, Raja Ilya atau nama sebenarnya Raja Ramilah Begum Raja Mohammad menyifatkan pengalaman baharu yang dilaluinya itu satu rahmat dan memberi makna yang tersendiri dalam hidupnya.

Raya Ilya berkonsi berita gembira itu menerusi akaun instagramnya dengan memuat naik beberapa keping gambar dengan menitipkan rasa keterujaan dan kesyukurannya.

“Syukur Alhamdulillah our baby girl is here , If you had of said to me I’ll be pregnant in 3 years I would have laughed.

“Today I experienced a miracle, a magical moment, the birth of my baby girl Talita Love. There were tears, I’m still in shock.

“Thank you for all your love, support and Doa , it’s greatly felt. Tak sabar nak balik MALAYSIA awal tahun depan dengan baby, Wait for us okay ..

Raja Ilya juga turut sama mengucapkan terima kasih keapda sokongan dan doa yang baik-baik dititikan kepadanya selama ini.

Menerusi perkongsian ini, Raja Ilya dan suaminya turut membuka akuan Instagram untuk puteri sulungnya itu @talitalovegatrett


Amal Bertungku Walau Bukan Waktu Pantang. Wanita Ni Dah Rasa Kesannya, Badan Jadi Ringan & Lebih Cergas!

Rawatan tradisional seperti bertungku sudah sebati dengan cara berpantang masyarakat Melayu. Pun begitu, andai diamalkan teknik bertungku banyak manfaatnya dapat dirasai oleh tubuh badan.

Ini sebagaimana perkongsian daripada Fatin Amani apabila sebelum ini badannya sering diserang angin. Siapa sangka cara rawatan yang dipraktikkan cukup istimewa dan berkesan meredakan masalah angin-angin dalam badannya.

Ini perkongsiannya.

Sekadar perkongsian. Mungkin suri boleh buat juga jadikan amalan harian.
Badan saya jenis berangin. Memang tak boleh buat apa. Bila sakit urat je mulala badan rasa lemau lesu. Lagi-lagi saya ni jenis gastrik. So selama saya mengurut 2 3 bulan sekali, tak pernah orang mengurut bagitau benda ni.

Tapi hari Sabtu haritu saya cuba mengurut dengan orang lain and dia bagi saya tips ni.
Katanya, bila kita selalu stress, urat memang mudah nak blocking (tersimpul), masuk angin.

Katanya tak de istilah pantang makanan sejuk ke apa. Yang jadi sakit badan bila salah makan tu sebab badan kita sendiri urat dah blocking, pastu makan benda sejuk-sejuk, berangin, tu yang jadi sakit-sakit urat sebab aliran darah tak lancar. Kalau urat ok tak de blocking, badan tak kan sakit walaupun makan macam-macam katanya.

Pastu dia kata amalkan bertungku. Selalu bertungku kat tempat-tempat yang kita rasa sakit. Biar urat yang blocking tu lembut. Sebab katanya tak guna kalau selalu mengurut tapi tak bertungku. Sebab tak kan nak mengurut hari-hari kan katanya.

Suruh suami urut pun suami tak pakar dalam buat urutan yang betul. Sekadar hilangkan rasa sakit kejap je tapi urat yang blocking tu tak hilang.

So dia kata amalkan bertungku, hari-hari buat senaman stretching especially tang bahu dengan kaki. 2 3 jam skli buat dia kata. Dia kata bila aliran darah kita lancar, kita tak akan stress tak kan lesu and mudah nak tido malam.

So saya dah 2 hari cuba bertungku, alhamdulillah badan rasa ringan. Suri-suri bolehla cuba tips yg bidan ni bagi saya. Mana tau InshaaAllah kita semua cergas sentiasa. Surirumah kenala cergas sentiasa kan.


Suami Ni Hargai Isteri Dengan Hadiahkan Lima Peti Barang Kemas Ketika Sambut ‘Anniversary’!

Buat pengguna aplikasi TikTok tentu mengenali pasangan suami isteri ini, di mana kisahnya pernah viral sebelum ini bilamana Syed Muhammad Shah Hasif Syed Othman sanggup menjahit 30 pasang baju raya untuk digayakan oleh isterinya sepanjang Syawal beberapa tahun yang lalu.

Terkini, sekali lagi video yang dikongsikan mencuri tumpuan bila mana tidak hanya menyiapkan persalinan dan mendandan wajah malah bapa seorang anak ini  turut memberi kejutan dengan menghadiahkan lima peti berisi barangan kemas kepada isteri tercinta, Fatin Syazwani Ishak sempena majlis sambutan ulang tahun perkahwinan mereka yang ketiga baru-baru ini.

Kisah Syed Muhammad Shah Hasif, 29, atau dikenali sebagai Prince Syed Syahid mendapat perhatian netizen selepas berkongsi video sempena detik terindah itu di akaun TikTok miliknya.

Menurut Syed kepada Harian Metro, dia enggan berkongsi nilai barangan kemas diberi namun memberitahu hadiah itu adalah tanda penghargaan dan kasih sayang kepada isterinya yang kini berusia 23 tahun.

“Sambutan ulang tahun perkahwinan pertama kami dulu disambut ala kadar saja dan mengikut perancangan, saya mahu anjurkan majlis lebih meriah tahun lalu.

“Kad jemputan juga sudah diedar kepada tetamu namun keadaan pandemik yang membimbangkan dan pelaksanaan Perintah Kawalan Pergerakan (PKP) menyebabkan majlis dirancang terpaksa dibatalkan.

“Hampa juga waktu itu dan oleh kerana sudah ada kelonggaran diberi kini, saya yakin ini masanya untuk gembirakan isteri dengan mengadakan sambutan ulang tahun perkahwinan.”

Menurut Syed, isterinya maklum mengenai penganjuran majlis cuma tidak tahu kejutan akan diberikan kepadanya.

Bagi memastikan perancangannya berjalan lancar, Syed berpakat dengan beberapa rakan yang hadir untuk memberi kejutan kepada Fatin Syazwani dalam majlis yang dihadiri tidak lebih 50 tetamu itu.

Syed bersyukur kerana apa dirancang menjadi dan lebih memberinya kepuasan adalah ketika melihat reaksi isterinya yang terharu menerima pemberiannya.

“Setiap peti itu sebenarnya berisi dua barangan kemas terdiri daripada rantai, gelang, subang dan cincin.

“Isteri sudah boleh agak saya akan beri hadiah namun bukan sebanyak itu. Jujurnya, saya tidak menganggap ia satu pembaziran kerana sudah lama pasang niat untuk hadiahkan isteri barangan kemas itu dan syukur dapat realisasikan hasrat saya.

“Saya percaya Allah akan lipat gandakan lagi rezeki jika ikhlas untuk gembirakan isteri,” katanya yang juga usahawan produk diet Glittis Chocolate.

Terima Pelbagai Reaksi

Berhubung kecaman diterima di TikTok, Syed berkata, dia sudah lali dengan komen negatif netizen dan enggan terlalu memikirkannya.

“Niat saya muat naik video itu adalah untuk berkongsi hari bahagia kami dan bukan riak atau sengaja menunjuk kemewahan.

“Video itu sekurang-kurangnya akan menjadi kenangan dan boleh ditonton lagi nanti terutama oleh anak kami. Saya percaya setiap suami ada cara tersendiri untuk memikat hati isteri dan ini cara saya,” katanya.


Buat Cara Ini Jika Mahu Hilangkan Bau Hapak Pada Pakaian

Baju berbau hapak boleh menyebabkan anda kurang selesa terutama apabila berada di tempat ramai orang. Masalah ini berlaku mungkin disebabkan baju tersebut disimpan terlalu lama atau tidak kering dengan betul sebelum anda menyimpannya di dalam almari.

Berikut tiga tip untuk pastikan baju dalam almari anda tidak berbau hapak tanpa mengeluarkan kos yang banyak.

1. Serbuk kopi – Serbuk kopi mampu menyerap bau yang kurang menyenangkan. Isi serbuk kopi ke dalam bekas atau tin yang bertutup, tebuk lubang di bahagian atas tin tersebut dan simpan di dalam almari. Tak perlu isi serbuk kopi tu penuh satu tin, separuh pun boleh.

2. Sabun buku – Sabun yang terdedah pada suhu bilik, mampu menghasilkan bau yang kuat untuk menjadikan bau pakaian anda lebih wangi. Pilih jenis bau sabun kesukaan anda dan letakkan sabun itu di atas satu lapisan kain nipis di dalam almari.

3. Uncang herba – Isi uncang kapas dengan herba kesukaan anda. Contohnya bunga lavender atau serai, kemudian gantungkan atau letakkan di dalam almari yang bertutup.

Sumber: Era fm


Tak Perlu Beli Yang Baru, Wanita Ni Makeover Kabinet Almari Hanya Bajet RM38 Aje. Jimat!

Dalam keadaan ekonomi sekarang ni, apa yang boleh dijimatkan, kita jimatkan. Begitu dengan wanita ini. Beliau membeli almari lama pada harga yang murah. Seterusnya membuat pengubahsuaian dengan melakukan sendiri proses cat perabot. Hasilnya memang superb. Nampak baru. Apa yang menarik, hanya bajet RM38 aje kos untuk membeli perkakasan cat untuk makeover almari lama berkenaan.

IKUTI PERKONGSIAN INI.

MAKEOVER ALMARI KABINET dengan CUMA RM38jee.

Sebenarnya minggu ni kite dok perhati je ahli dalam group Kelab Deko Sebelum & Selepas ni dok cat lemari lama semula.. Punyela suke ,hari2 dok cerita sambil tunjuk post2 dalam ni kat suami.mcm biasa lelaki kan… Dia cuma kate ok… ok jeeeee.. Eee stress.. Sebabkan rumah takde cabinet lagi..memang nak belilah almari baru macamni…kedai perabot pun dah buka…senangla..dok scrol fb Terjumpe pula page Perabot Terpakai Senawang jual lemari ni… Ya ampunnnn harga pun murah,kalu beli baru nk 2-3x ganda harga… Kite bukan kedekut ehhh tapi minat dan nilai hasil kerja kite sendiri.Kalau beli baru confirm² dak suami tak bagi cat² mcmni…mesti sayang..tau dah. Masa ditunggu dah tibe .. Suami pula takde 2-3harini..ape lg terus onnnn….ahh jumlaaa kite cite kat gambarrr..step².

Upsss… tq kat akak² & abang² yang share makeover cabinet ni. 100% kite follow tunjuk ajar. Alhamdullilah jadi

Bahan-bahan yang kena  beli:

NIPPON GLOSS PAINT (Hardware)RM23.00
Berus (Mr.Diy) Rm3.50
Berus lukisan (99 Speedmart) Rm2.50
Gold paint (Hardware) Rm9.00
Total : Rm38.00

Maaf saya edit skit part berus cat..
Pertama sekali minta maaf 1st time buat kerja mengecat ni memang sy tak alert bab sumber bulu tu.. Sy pun tak sure sumber dari Pe..berus pun dah ke tong dah.. Terima.kasih pada yang menegur insyallah lepas ni.lebih alert. Tp kalau kita dah guna kira camnee ehhhtlg jwb mana yg arif..

Lagi satu…sy takde thiner nak ilangkan cat kat tangan ni haaa.lupe beli. Ape lagi ambi minyak masak goreng ikan yang dah naik itam tuuuu…sapu,dan lumur kat tangan…hilang

LEBIHAN CAT, GUNA UNTUK PERABOT LAIN.

“Benda boleh jimat buat ape nak membazir”


Telefon Ibu Ayah Tanya Khabar. Bimbang Tak Ada Bekalan Makanan.

Ketika dalam tempoh ini, pastinya kita semua terpisah dengan orang tua di kampung. Dalam tempoh ini juga tentu kita risau soal bekalan makanan. Tak salah untuk kita tanya khabar ibu bapa di kampung mengenai bekalan makanan.

Sebagaimana perkongsian ini.

Sebak dengar kisah kawan saya yang ke rumah seorang jirannya, seorang makcik tua.

Daripada luar rumahnya nampak macam rumah biasa biasa tapi bila dah jumpa sendiri dan tanya depan depan rupanya makcik ni tak ada duit langsung dah.

” Anak anak tak bantu ke makcik? “

Rupanya semua anak anak makcik ni bagi alasan diri sendiri dan keluarga pun tak cukup makan.

Terkedu. Sedih. Speechless semua ada.

Tolong ya semua yang masih ada mak dan ayah tu. Ibubapa ni walaupun mereka tak buka mulut dan tak pernah mengadu pun pada kita, tolong ya telefon dan tanya khabar mereka.

” Mak, mak apa khabar?”
” Mak, harini makan apa mak?”
” Ayah, beras kat rumah ada stok lagi tak ayah?”
” Mak, ikan ayam dalam peti ada banyak lagi?”

Mak ayah kita ni takkan mengadu pada kita walau apa pun keadaan mereka. Sebab apa? Sebab walau sesusah mana pun mereka, mereka tetap taknak susahkan anak anaknya!

Allah. Inilah Unconditional Love seorang mak seorang ayah. Sampai ke mati pun mereka taknak susahkan anak anak mereka walau diri sendiri pun dah di hujung tanduk.

Sebak.

Sumber: Taufiq Razif


Jangan Tak Tahu, Penama KWSP Hanya Pentadbir Sahaja. Bukan Hak Pasangan Arwah.

Ramai isteri fikir bila suami dah letak nama mereka sebagai penama KWSP, jika apa-apa berlaku pada suami semua duit dalam akaun KWSP adalah milik isteri.

Sebenarnya harta tadi perlu dibahagi mengikut kaedah faraid. Penama KWSP hanya sebagai pemegang amanah.

1) Ayah si mati – 1/6
2) Ibu si mati – 1/6
3) Isteri – 1/8
4) Baki akan dapat pada anak-anak. Anak lelaki dua bahagian dan anak perempuan satu bahagian.
5) Jika tiada anak lelaki, maka baki harta akan ke ayah. Dan sekiranya ayah tiada, makan adik beradik seibu sebapa atau sebapa turut layak dlm bahagian pusaka.

Contoh :

Suami tinggalkan RM100,000 duit KWSP. Ada seorang anak lelaki dan perempuan.

1) Ayah = RM16,666
2) Ibu = RM16,666
3) Isteri = RM12,500
4) Anak lelaki = RM36,112
5) Anak Perempuan = RM18,056

Jadi apa guna ada penama?

Penama KWSP ini akan bertindak menjadi wasi/pentadbir yang berkeupayaan untuk mengurus pengeluaran dan pembahagian KWSP. Pembahagian seharusnya mengikut faraid.

Mudah-mudahan selepas ini kita faham yang duit dalam KWSP bukan milik isteri atau pasangan kita sepenuhnya.

Kredit: Areena A Rahman, PerundingMyPusaka


Enaknya Minuman Manis Tapi Mengundang Bahaya! Dr Ini Pesan Semak Kandungan Nutrsi Susu Dalam Tin.

Boleh dikatakan setiap rumah pasti ada susu dalam tin untuk minuman atau bahan untuk masakan.

Rasa manisnya memberi rasa nikmat yang enak. Jadi tidak mustahil ada yang akan mengunakan susu pekat manis ini dalam minuman harian.

Namun, disebalik keenakan itu, sebenarnya ia mengundang kesan sampingan kepada kesihatan kita.

Dalam pada itu, sebenarnya susu ini mempunyai pelbagai jenis seperti susu sejat, susu isian sejat, krimer sejat, susu isian peka dan krimer pekat manis. Tak sangka kan, rupanya banyak jenis.

Nak tahu lebih lanjut ikuti perkongsian Dr. Rusyainie Ramli di facebooknya.

‘SUSU’ DALAM TIN?
Tahukah kalian yang krimer pekat manis yang dalam tin yang berbagai jenama yang dijual dengan begitu banyaknya di pasaraya dan kedai runcit tu, BUKAN SUSU?
Kalau kalian lihat labelnya, perkataan pertama dalam senarai kandungannya ialah GULA. Sebab? Krimer pekat manis mengandungi hampir 50% gula!

Krimer pekat manis ni dihasilkan dari minyak tumbuhan, biasanya kelapa sawit dan ia tak ada pun protein susu dari binatang seperti lembu. Dan kerana itulah harganya lebih murah dari susu pekat manis. Rasa lemak berkrim yang seperti susu tu datang dari minyak kelapa sawit tulah.

Dipasarkan sebagai tanpa kolesterol, kita ingat ia bagus. Tapi mana nak ada kolesterol kalau lemaknya datang dari tumbuhan. Kolesterol hanya ada dalam haiwan. Ditambahlah vitamin ke, mineral ke, dalam krimer pekat manis, fakta tentang gula yang begitu banyak masih tak dapat diletak tepi. Vitamin dan mineral tu semua boleh datang dari makanan yang lain kan.

Yang krimer pekat manis nilah yang menjadi salah satu bahan penting dalam teh tarik. Kalori dalam 1 cawan teh tarik kecil pun dah 140kcal, kerana kandungan gulanya yang sangat tinggi.

Sekarang dah tahu kan yang krimer pekat manis tu gulanya menimbun, maka buatlah keputusan sendiri.

SEBAB TU PENTING BACA NAMA PRODUK sebelum beli.

Di pasaran ada juga SUSU PEKAT MANIS. Yang ni memang susu dari sumber binatang, biasanya lembulah. Ia ada protein susu. Penuh berkrim tu sebab ada lemak susu. Susu ni melalui proses pemekatan, di mana kandungan airnya disejat dan lepas tu ditambah gula. Malang sekali, kandungan gula tu jauh lebih tinggi dari susu tu sendiri untuk bagi rasa yang manis.

Kalau ada kat label SUSU PEKAT MANIS PENUH KRIM tu bermakna, susu tu dah ditambah lemak susu. Lemak susu tu datang dari proses penghomogenan susu.
Susu ni kan kandungannya ada air dan lemak. Kalau tak buat proses ni, susu akan terpisah sebab lemak tak larut dalam air. Penghomogenan akan pecahkan lemak kepada molekul yang jauh lebih kecil dan hasilnya, lemak lebih baik penyebarannya dalam susu. Masa proses tulah ada lemak yang terapung kat permukaan susu. Yang tulah dimasukkan dalam susu yang dilabel penuh krim.

Kalau dibandingkan, secara logiknya susu pekat manis penuh krim tu memang rasanya lebih sedap tapi dahlah ada gula, tambah lemak susu lagi hampir 10%. Aduh. Seram ok.
Sama macam krimer pekat manis, kalau dilihat di label isi kandungan, gula adalah bahan paling utama. Jadi, pandai-pandailah fikir bila nak bubuh dalam makanan dan minuman kita.

Susu pekat manis ni susah nak jumpa kat negara kita. Saya tak pasti kalau pasaraya premium macam Village Grocer, SAM Groceria atau Jaya Grocer ada dijual. Secara peribadi, krimer atau sus pekat manis memang tak ada dalam rumah saya.

Krimer sejat bukan susu

KRIMER SEJAT tu pun bukan susu. Macam krimer pekat manis, ia adalah produk dari minyak tumbuhan yang diproses menjadi seakan bentuk rupa susu. Ia lebih cair dan rasanya kurang manis. Ia banyak digunakan dalam sajian manis dalam masakan.
Krimer ni boleh dijadikan dalam bentuk serbuk. Yang nilah banyak digunakan dalam minuman 3 dalam 1, bubble tea yang sekarang tengah in-trend atau sesetengah ‘susu’ kambing sunnah yang sebenarnya punah yang banyak dijual di toko jamu.

Susu sejat

SUSU SEJAT tu pula bermaksud, susu dari haiwan, yang melalui proses penyejatan supaya kandungan air dari susu tu jadi sikit, dan susu tu lagi pekat. Yang ni tak ada tambahan gula.

Susu isian

Kalau nampak perkataan SUSU ISIAN, biasanya dijual sebagai susu isian sejat, bermakna susu dah melalui proses untuk buang lemaknya dan diganti lemak tu dengan lemak minyak tumbuhan. Selalunya minyak sawit. Jadi SUSU ISIAN SEJAT yang kalau kita nampak kat kedai tu, tulah maknanya.

Semak dulu kandungan nutrisi sebelum beli.

Yang penting, semak kandungan nutrisi sebelum beli. Rasanya saya dah merangkumi semua jenis ‘susu’ dalam tin. Sekarang dah ada ilmu, silakan amalkannya dan buatlah pilihan yang bijak, pandai dan cerdik. Kalau tanya saya, elakkan lagi baik. Sekali sekala boleh la buang kempunan.


Azira Amal Zikir Ini Untuk Kekal Positif. Tak Suka Lelaki Tak Jujur, Panas Baran!

Setiap orang ada cara tersendiri untuk kekal positif dalam diri mereka.

Bagi penyanyi dan pelakon, Azira Shafinaz, untuk kekal positif dia sememangnya mengamalkan bismillah 5 yang diajarkan oleh Cik Manggis dan suaminya.

“Yang share dengan Azira is Cik manggis dengan husband dia. Diorang memang banyak ajar azira benda-benda macam tu. So diorang ada share dengan Azira selalu baca bismillah 5. Benda tu Azira memang amalkan.

“Kalau kata baca buku, for now Azira tak ada baca buku tapi rely on quotes yang boleh relate Azira save,” katanya ketika ditemui Majalah Keluarga ketika sidang media drama terbaru di Viu Ijab Kabut.

Bicara tentang jodoh, Azira yang mengimpikan tema perkahwinan ala ‘Garden’ ini beritahu bahawa dia sudah bersedia namun belum ada jodoh lagi.

“Honestly, saya dah ready dengan umur saya yang sekarang ni. Kalau nak cakap kita x ready, you will never be ready.

“So i guess like this time im ready cuma jodoh saya tak datang lagi.

“Azira memang impikan kalau boleh azira nak buat outdoor, dah fikir dah, dah ada konsep. kalau boleh azira nak buat dekat hill yang boleh nampak view, just like simple orang boleh sitdown.

“Kalau boleh memang outdoor, garden wedding, ada hill with great view.” tambahnya.

Ditanya lelaki yang tidak boleh mendekati Azira, dia mengatakan dia tidak suka lelaki yang tidak jujur dan panas baran.

Menjadikan ibunya sebagai inspirasi, Azira pernah simpan niat untuk memiliki perniagaan sendiri seperti ibunya.

“I call her my supermom, supergirls. one of it kenapa kita buat lagu supergirl sememangnya saya terfikir mak saya.

“Sebelum saya jadi De Fam saya simpan niat kalau boleh saya nak own a bisnes like her
and she my inspiration to be where im right now.” jelasnya.


“5 Tahun Bersama, Inilah Hadiah Anniversary Paling Bermakna.” Penampilan Fouziah Lepas Balik Haji Dipuji Peminat!

Pasangan sama cantik sama padan ini baru menyambut ulang tahun perkahwinan mereka yang ke 5 semalam. Menurut Datin Fouziah Gous, ulang tahun perkahwinan ini adalah cukup bermakna apabila dia dan suami, Datuk Zhafran Yusof berpeluang mengerjakan haji bersama.

“5years together and InsyaAllah till Jannah. Happy anniversary sayang. Thank you Allah❤,”tulis Fouziah dikapsyennya.

Pasangan ini memiliki dua cahaya mata Zeeshan Yusuf, 3 dan Zaheen Yusof Md Zhafran, 1. Usai pulang dari Tanah Suci, Datin Fouziah juga dilihat mengenakan hijab.

Dalam pada itu, ramai pengikut dilaman instagramnya mengucapkan ucapan tahniah dan mengharapkan pelakon ini terus istiqamah dalam berhijab.


Nama Aje Suami Isteri Tapi Tak Kenal Rapat. Kena Kenali Pasangan, Baru Jumpa Bahagia Tu. Deep Coretan Lelaki Ini.

Ramai pasangan suami isteri setelah berkahwin inginkan sebuah rumah tangga yang bahagia.

Namun untuk mencapai impian itu sudah tentu kena ada hubungan yang harmoni antara suami isteri. Ia bukan untuk setahun dua hubungan tetapi selamanya selagi hayat dikandung badan.

Sehubungan itu, jika pasangan suami isteri tidak kenal rapat antara satu sama lain susah nak temui bahagia itu.

Sebagaimana perkongsian lelaki ini sungguh mendalam maknannya. Beliau menjelaskan bahawa pasangan perlulah saling mengenali supaya hidup saling melengkapi antara satu sama lain.

Jom ikuti coretan bahagia rumah tangga ini supaya mubasabah diri untuk memastikan mahligai yang dibina kekal till jannah!

Kita ni nama ja suami isteri…
Tapi hakikatnya, kita tak mengenali rapat pun pasangan kita. Kita tak memahami sangat pun pasangan kita.

Kita buat semua ni masa sebelum kawin ja. Lepas kawin, hang hang, aku aku…aku ada cara aku, hang ada cara hang…aku ada perangai aku, hang ada perangai hang.

Kita tak cari titik persamaan dalam perbezaan antara kita dan pasangan…
Masing-masing nak ikut kepala masing-masing. Masing-masing nak ikut cara masing-masing. Kalau ada sebelah pihak ni  tak boleh hadap, maka biar kat dia.

Kta nak buat apapun keputusan, kita tak nak tnya pasangan,  tak nak mintak pendapat dan pandangan pasangan..

Tapi kita hidup sebagai suami isteri…
Tinggal bawah 1 bumbung, tidur atas 1 katil, makan kat 1 meja.

Takat tu ja la. kadang-kadang bila dua-dua dok dekat-dekat, kadang bila dua-dua dok bersama kat ruang tamu atau dalam kereta, tak sembang ramah pun. Tak de gelak-gelak, gurau-gurau.

Suami isteri apa macam ni.?

Tak mesra, tak gembira, tak bahagia…ikatan tu tak kuat sebab kita tak nak mengenali dan memahami pasangan kita betul.

Kalau pasangan kita tak suka salah satu daripada apa yang kita suka buat, maka tanya dia, kenapa tak suka. Kalau kita boleh terima jawapan dia, maka kita tinggalkan atau cuba elakkan.

Kalau kita  tak boleh terima, maka cuba terangkan bagi dia faham melalui perspektif kita…
Tapi kita tak nak buat macam tu.

Bila pasangan tegur, kita marah, kita melenting…pasangan tegur benda yang kita suka, hobi kita, minat kita. Mana boleh. Pulak dah…

Sebab tu lah hubungan suami isteri kita sekarang ni rapuh. Bila-bila masa ja boleh terlerai, boleh runtuh. Kita tak kenal pasangan, kita tak faham pasangan. Macam mana nak tempuh ujian dalam perhubungan?

Renung-renungkan.


9 Perkara Suami Isteri Patut Buat Lepas Ada Anak Supaya Rasa Sayang Tak Hilang. Wajib Amalkan!

Pasangan yang sudah lama mendirikan rumah tangga dan sudah dikurniakan cahaya mata seringkali sibuk dengan urusan seharian. Kesibukan itu ada kalanya tanpa disedari mengabaikan pasangan dan membuatkan hubungan renggang.

Bukan bermakna rasa kasih sayang semakin pudar tetapi tuntutan kerja dan urusan anak-anak membuatkan anda terleka hingga mengabaikan pasangan. Banyak pasangan yang menganggap situasi ini adalah perkara biasa lantas membiarkannya hingga membuatkan hubungan suami isteri semakin sepi.

Tapi awas inilah yang akan menyebabkan rumah tangga mula memasuki fasa konflik. Pakar motivasi menyarankan cara untuk mengatasinya. Mungkin ada perasaan malu untuk bermanja dengan pasangan seperti waktu bercinta dahulu. Tetapi anda harus mencubanya dan selalu mempraktikkannya demi memperbaiki hubungan yang mula pudar.

Jadikan tip di bawah ini sebagai panduan:

1. Ubah susun atur perabot di bilik tidur untuk membangkitkan suasana baru dan segar. Letakkan pewangi untuk menghidupkan suasana yang menarik di kamar. Boleh juga hidupkan lilin aromaterapi.

2. Bangkitkan suasana romantis di rumah atau bilik tidur dengan memainkan muzik lembut dan romantik. Alunan muziknya sekadar cukup untuk telinga anda berdua sahaja. Lebih menarik muzik atau lagi kegemaran anda berdua.

3. Rancang dan sediakan hidangan yang istimewa dan digemari oleh pasangan. Hendak menawan hati suami kenalah gembirakan perutnya.

4. Cari peluang untuk bercuti bersama, bukan bersama anak-anak tetapi hanya anda berdua. Jangan bercuti di tempat yang terlalu ramai orang sebaliknya cari tempat yang damai di mana anda boleh berdua-duaan menikmati saat yang menenangkan.

5. Ajak pasangan beli makanan dan duduk bersantai tepi tasik, taman rekreasi atau tempat yang mudah buat anda. Makanlah sambil berbual. Bila sudah punya anak aktiviti mudah sebegini pun jarang kita buat kan.

6. Lakukan kembali acara mandi bersama yang mungkin sudah lama anda dan suami tinggalkan. Boleh jadi kali terakhir ketika berbulan madu.

7. Berikan hadiah dan ingat tarikh-tarikh penting buat anda berdua. Tidak perlu beri hadiah yang mahal cukup sebagai tanda ingatan. Tetapi, jika anda mampu tiada salahnya.

8. Jangan kedekut hendak memberi pujian terhadap pasangan. Luahkan sahaja apabila pasangan kelihatan cantik dan bergaya.

9. Bilakah kali terakhir anda mengucup dahi atau pipi setelah dia penat bekerja. Tahukah anda bahawa ciuman mesra anda dapat menghilangkan segala kepenatan pasangan. Tekanan sepanjang hari juga turut hilang. Itulah kuasa ciuman anda.


“Gangguan Mistik Sejak Arwah Suami Meninggal Hingga Kini” Hidayah Minta Kongsi Info Perawatan Islam

Balu Allahyarham Abam Bocey, Siti Norhidayah Mohd Ali atau Hidayah memohon orang ramai yang tahu berkaitan pakar perubatan Islam membantunya kerana mendakwa dia dan anaknya, Syed Uthman Hamzah Al-Juffrey terkena sihir atau ilmu hitam sejak suaminya meninggal dunia.

“Saya nak minta pertolongan kepada sesiapa sahaja pakar perubatan Islam, ustaz, ustazah atau sesiapa sahaja yang mempunyai kepandaian / perawat mistik & sihir yang boleh mengubati / merawat masalah yang saya dan Hamzah disihir.

“Gangguan mistik sejak arwah suami meninggal, berlarutan sehingga kini. Mohon kepada sesiapa yang boleh membantu boleh la menghubungi abang saya,” tulisnya di ruangan kapsyen dalam satu hantaran di laman Instagram.

Meninjau di ruangan komen, rata-rata menasihati Hidayah supaya tidak mendedahkan perkara berkenaan kerana bimbang sekiranya keadaan menjadi lebih teruk. Malah, ada juga segelintir individu berkongsi amalan sebagai pelindung diri selain mendoakan Hidayah dan anaknya yang berusia empat tahun kembali pulih daripada gangguan jin syaitan atau penyakit lain.

Untuk rekod, Abam atau nama sebenarnya Syed Umar Mukhtar Syed Mohd Redzuan menghembuskan nafas terakhir pada 10 Februari 2020 akibat demam panas pada usia 32 tahun.

Sumber: Instagram Hidayah Abam


Ada Masa isteri Perlu ME TIME Bersama Kawan, Tak Perlu Selalu Atau Kerap. Bukan Nak Kata Bosan, Tapi Jika Suami Buka Mata Akan Nampak Keperluannya

Mencari sahabat buat isteri.

Bayangkan anda seorang suri rumah. Anda berada di rumah, membuat kerja-kerja rumah seperti menyapu, memasak, mengemas, menghias dan menjaga anak-anak.

Seharian aktiviti anda dipenuhi dengan tugasan ini sambil menunggu orang yang dicintai pulang untuk kembali menjadi manusia biasa.

Manusia biasa yang dimaksudkan di sini ialah orang yang mempunyai kawan dan sahabat yang boleh dibawa berbual. Bukan mengumpat, tapi berbual.

Lepas kahwin tak perlu kawan ! Itu kata-kata suami yang memandang isteri seperti satu alat, seperti satu perkhidmatan atau servis buat dirinya.

Kita jangan jadi seperti itu. Isteri ini adalah manusia biasa. Isteri suri rumah paling utama kerana tiada kawan lain selain suaminya. Jika ada rezeki, ada anak-anak untuk mengisi jiwanya sementara menunggu suami pulang.

Namun, suami ialah suami. Kawan ialah kawan. Lelaki ialah lelaki, wanita ialah wanita. Sehebat mana suami pun, kami tidak mampu berfikiran 100% seperti wanita. Ada benda yang walapun sudah menjadi isteri, masih malu untuk dibualkan bersama suami kerana ianya perkara wanita.

Perkara-perkara seperti alat solek, perhiasan, deko, pakaian, masakan, jualan murah, anak, keluarga dan lain-lain lagi. Ramai suami yang boleh borak benda-benda ni, tapi takkan sedalam seorang wanita. Kita lelaki, tahu warna biru, warna hijau, mereka tahu warna tiffany blue, pink belacan, dusty pink, apa benda ni? Ini namanya wanita punya pandangan. Lelaki ada tahapnya. Sampai satu tahap tu, kita tak rasa perlu untuk tahu. Warna-warna itu contohnya. Tapi bukan wanita. Benda tu penting bagi mereka.

Jadi, untuk mengisi satu ruang khas untuk berkawan di hati isteri, berilah dia ruang. Ada masanya isteri perlu ME TIME bersama kawan-kawannya. ME TIME ini ialah masa peribadi seseorang yang tidak diganggu pasangan. Bukan perlu selalu atau kerap. Tetapi cukup untuk mengembalikan norma kehidupan kepada isteri.

Jadi, beberapa hari lepas saya menghantar isteri saya Nora Azni untuk membuat rawatan rambut di sebuah Salon mesra Muslimah bersama 3 orang sahabat yang dikenali dari 3 tempat yang berlainan. Seorang jiran Mulan Chayank, seorang bisneswomen Aiza Ab Aziz dan seorang kenalan dari Facebook Aniza Zakaria.

Saya mengambil alih tugas beberapa jam menjaga anak-anak supaya dia tidak diganggu. Saya pesan, jangan risau pasal kami. Saya boleh jaga. Tak perlu rasa kena balik cepat. Saya tak nak ada perasaan tergesa-gesa.

Terpancar kegembiraan di muka isteri sewaktu melangkah keluar dari kenderaan, menuju ke salon. Melihat isteri tersenyum sebegitu telah menjadi matlamat hidup saya dalam beberapa tahun kebelakangan ini.

Isteri ini kadang-kadang dia tak bagitau. Tapi jika kita buka mata, kita akan nampak keperluan-keperluan kecil dia. Bukan nak kata dia bosan, tetapi kita nak pandangan dia luas. Isteri yang bekerja, keluar hari-hari melihat dunia, tetapi bukan isteri suri rumah. Jadi, tanggungjawab suami untuk bawa dunia kepada dia.

Alhamdulillah sesi ME TIME berjalan dengan amat gembira hasil keriangan isteri selepas pulang sambil melibas-libaskan rambutnya. Ya, membuat rawatan rambut ini amat penting. Jangan memandang rendah. Rambut wanita dan lelaki tidak sama. Mereka lebih panjang, lebih lebat, lebih perlu penjagaan.

Bantulah isteri anda, beri apa yang mereka perlukan mengikut kemampuan. Jika rawatan rambut itu kosnya RM100. Kumpul la RM10 sebulan. Bukan suruh buat hari-hari. Jangan membesarkan benda yang seringkas ini.

Di samping rambut yang sihat, mereka juga boleh bersama-sama kawan menjadi seorang wanita normal.

Saya sentiasa percaya isteri ini umpama layang-layang. Biarkan ia bebas mengikut angin, melihat kehidupan, membuka mata, merasai kegembiraan terbang tinggi, tetapi dalam masa yang sama masih terkawal dengan tali perhubungan yang kemas. Biar angin kuat melayang dia ke sana, sini, ia tetap akan pulang ke pangkuan yang dicintainya.

Jom bawa isteri anda ke salon !

Kongsikan penulisan ini supaya terdetik idea ini di dalam kepada para suami. Janganlah ingat perkara ini menyusahkan kerana isteri yang gembira bakal menggembirakan semua.

Jemput follow saya ? Akhtar Syamir. Saya selalu menulis mengenai hubungan suami isteri, kekeluargaan dan isu semasa.

Jom join Supergroup Telegram BroOhsem Fans di mana kita boleh berinteraksi dengan lebih rapat lagi.

▶ http://t.me/broohsemfans ◀

BroOhsem


Bajet 2023 Dibentangkan Bulan Depan Akan Dibaik Pulih

Tahniah diucapkan kepada Pengerusi Pakatan Harapan (PH), Datuk Seri Anwar Ibrahim, disahkan dilantik menjadi Perdana Menteri ke-10.

Menerusi sidang media pertama, Perdana Menteri, Datuk Seri Anwar Ibrahim memberi tahu bahawa Kerajaan dijangka akan membentangkan Bajet 2023 bulan depan.

Beliau menjelaskan, bajet yang dibentangkan itu mungkin akan ditambah baik daripada yang dibentangkan bekas Perdana Menteri, Datuk Seri Ismail Sabri Yaakob bulan lalu.

“Kerajaan akan bentangkan bajet bulan depan yang akan ditambah baik.

“Namun dalam Persidangan Parlimen pertama pada 19 Disember depan akan membentangkan bajet mini untuk emolumen bagi membolehkan gaji penjawat awam diluluskan,” katanya dalam sidang media khas di Rumah Kelab Sungai Long semalam.

Dalam pada itu, Anwar yang juga Ahli Parlimen Tambun memaklumkan barisan kabinet yang dipilih kelak akan diperincikan bersama ketua gabungan parti dalam kerajaan.

Menurutnya, Pakatan Harapan (PH) jelas tidak akan melantik mana-mana Ahli Parlimennya yang berdepan pendakwaan di mahkamah.

Namun, memandangkan kerajaan perpaduan membabitkan gabungan parti lain, keputusan lantikan Jemaah Kabinet akan diperhalusi dalam kalangan mereka terlebih dulu.

“PH jelas tidak akan melantik mereka yang berdepan kes mahkamah namun gabungan lain terpulang kepada mereka untuk memutuskan perkara itu,” katanya.

Sumber: Harian Metro


Jangan Tak Tahu Ada 5 Kegunaan Lain Boleh Diredakan Dengan Daun Pandan, Senang, Mudah Dan Mujarab!

Daun pandan sememangnya menaikkan lagi aroma yang hebat pada masakan. Namun tak hanya sedapkan makanan semata-mata, daun pandan juga ada banyak manfaatnya buat tubuh kita.

Selain direbus dan diminum airnya, daun pandan yang berbau harum ini juga baik untuk meredakan beberapa masalah dalaman. Lima perkara ini antara yang boleh diredakan dengan daun pandan. Jom cuba!

Turunkan Darah Tinggi

Caranya:
1. Rebus beberapa helai daun pandan dengan sukatan dua gelas air.

2. Didihkan sehingga airnya tinggal kira-kira setengah gelas sahaja.

3. Setelah itu, dibiarkan sejuk dan minum airnya.

Matikan Kuman Dalam Darah

Caranya:
1. Rebus daun pandan seperti biasa.

2. Minum airnya ketika masih suam.

Amalan minum air daun pandan ini juga dikatakan juga dapat mematikan kuman dalam darah malah buat tubuh sihat.

Elak Nasi Cepat Basi

Caranya:
1. Basuh daun pandan bersih.

2. Ikat dan masukkan ke dalam nasi yang ditanak.

Daun pandan yang dimasak bersama nasi ketika dimasak dikatakan dapat mencegah nasi basi. Malah berbau harum.

Mengecutkan Rahim

Caranya:
1. Ambil akarnya dan bersih.

2. Kemudian rebus bersama air secukupnya.

3. Amalkan minum air ini setiap hari.

Baik untuk diamalkan oleh wanita yang baru melahirkan anak. Lakukan amalan ini secara berterusan setiap hari selama 40 hari.

Menyembuhkan Payudara Bengkak

Caranya:
1. Ambil 2 hingga 3 helai daun pandan.

2. Tumbuk sehingga lumat dan campurkan dengan sedikit kapur makan.

3. Selepas itu lumur pada bahagian payudara yang bengkak.


“Anak, Mak Mata Pun Sama Cantik.” Kongsi Foto Waktu Kecil, Warganet Puji Puteri Sara Miliki Mata Cantik Sejak Kecil.

Kecantikkan seorang wanita itu bukan sahaja kepada rupa parasnya sahaja tetapi memiliki sepasangan mata yang cantik. Namun tidak semua bertuah memiliki anugerah yang istimewa ini.

Namun bagi pelakon cantik ini, Puteri Sarah Liyana memiliki sepasang mata cantik dan besar sejak kecil menimbulkan persoalan daripada orang ramai. Malah ada yang tidak mempercayainya.

Baru-baru ini menerusi muat naik di Instagram miliknya, beliau berkongsi sekeping gambar waktu kecil. Ramai peminatnya memuji anugerah yang dimilikinya itu.

Ramai tanye Puteri Sarah pakai contact lense untuk besarkan mata ke ? Betullah tu dari i baby i pakai contact lense.

MATA ANAK PUN SAMA

Dalam pada itu, ada yang menyamakan anak perempuannya Summayah memilik  mata sepertinya.

WARGANET BERI PUJIAN

Rata-rata warganet memuji kecantikkan asli mata dan ada yang berdoa mohon anak turut memiliki mata seperti pelakon berkulit cerah ini.

Untuk makluman, Puteri Sarah Liyana telah berkahwin dengan Syamsul Yusof pada tahun 2014. Hasil perkahwinan, pasangan ini dikurniakan sepasang cahaya mata iaitu Syaikhul Islam,4, dan juga Sumayyah,2.


Walau Jauh, Ustaz Ebit Lew Tetap Buat Kejutan Di Hari Lahir Bidadarinya. Sweet Sangat & Ramai Titipkan Ucapan!

Alangkah bahagia hati isteri bila mendapat pemberian hadiah daripada suami sebagai tanda kasih di hari lahir. Pastinya ianya akan dikenang dan menjadi antara momen terindah.

Menerusi facebook Ustaz Ebit Lew berkongsi gambar serta ucapan romantis sempena hari lahir isteri tercinta. Perkongsian gambar tersebut, menunjukkan isterinya menerima jambangan bunga, kek belon serta hadiah istimewa berupa barangan kemas Cartier.

Ucapan Romantis Buat Isteri Tercinta

Selamat hari lahir bidadariku. Sorry sayang abang tiada di rumah. Masih berada jauh. Syukur sempat buat kejutan buatnya. Terima kasih. I love you bidadariku sayang. Rindu teramat sangat.

Terima kasih Allah memberi diriku bidadari yang sangat baik dan dialah penguat diriku. Kerana Allah semuanya menjadi mudah dan indah. Dialah yang temukan kita. Dialah yang akan menjaga hubungan ini sampai syurga insya-Allah. Terima kasih Allah.

Sorry ya sayang. Jawab bidadari saya, takpe abang. Berjuang abang ialah hadiah terbesar buat sayang. Teruskan perjuangan. Tengok ramai anak kecil susah perlu duit pembedahan. Ramai anak hilang tempat bergantung. Kehilangan rumah dan tiada sesiapa dalam hidup mereka. Banyak hospital memerlukan bantuan. Berebut-rebut orang minta bantuan. Anak kita ada rumah tempat tinggal Allah bagi. Teruskan abang. Kita kan ada Allah yang sangat sayang kita. Tak pernah lupakan kita. Dia Maha Berkuasa. Anak-anak semua menangis kata. Kasihan anak Palestin ayah. Nanti ayah balik kita jumpa ye. Nanti ayah cerita semua ye.

Selamat hari lahir bidadariku. I love you.

Meninjau di ruangan komen rata-rata mengucapkan ucapan selamat hari lahir buat isteri ustaz Ebit Lew dan mendoakan agar kekal hidup bahagia.


Air Cucian Ikan Sayang Buang Begitu Je, Ada Cara Nak Buat Baja Free!

Kebiasaanya bila kita ada menanam pokok di laman rumah, semestinya kita mahukan pokok tersebut hidup subur.

Oleh itu, nak  tak nak mesti kita akan beli baja untuk membantu pokok tersebut hidup sihat.

Pun begitu, tahukah anda dalam sedar atau tidak setiap hari kita sebenarnya boleh hasilkan baja dengan menggunakan bahan sisa daripada dapur.

Menariknya juga tanpat menggunakan kos, tanaman akan hidup subur dan terjaga rapi. Ini sebagaimana yang sering dilakukan oleh Puan Bebiyana Tambi Khan yang sememannya suka bercucuk tanam.

Ini perkongsiannya.

Hari ni Kak BB kongsi salah satu baja tambahan yang Kak BB guna, ianya sangat berkhasiat, murah dan senang dapat namun sering terlepas pandang.

Setiap kali Kak BB bersihkan ikan, Kak BB tak buang air cucian itu. Ada banyak khasiat dalam air tu.

Bukan untuk kita lah, untuk tanaman kita di belakang dan tepi rumah. Ini antara baja “natural” yang terbaik untuk pokok pokok bendi, lemon dan tanaman lain. Nampak kan, pokok pokok Kak BB sihat?

Caranya :

• Untuk air cucian ikan, siram je kat pokok pokok tanaman. Pokok pokok cepat subur bila guna baja ni.

• Sisa insang dan perut ikan kita buat baja. Kak BB dah banyak kali buat. Senang dan menghasilkan baja yang berkhasiat untuk tanaman.

Mana nak dapat sisa ikan ni? Pergi je kat pasar ikan, minta je dengan penjual ikan kat situ. Mereka bagi free, bawa tong je.

Tuangkan sisa ini kedalam tong atau baldi, tambah air lebih sikit menutupi sisa itu. Tutup tong/baldi, elok guna bekas yang ada penutup. Tak nak lalat masuk, bertelor dan berulat nanti. Letak jauh sikit kat belakang rumah.

Biarkan selama 2 minggu. Dalam masa 3 hari akan keluar bau yang “harum” dari bekas itu, jangan usik. Bau akan kurang selepas beberapa hari lagi.

Selepas 2 minggu, boleh buka tong itu, sisa insang dan perut ikan hancur dah. Baja kita dah jadi, boleh guna dah.

Caranya : untuk 1 sukatan baja tambah 3 sukatan air. Gaul hingga baja tu larut. Siram kat pokok pokok buah. Sangat baik untuk pokok limau, serai, halia dan cili yang kita tanam.

Selamat mencuba. Yang rajin boleh buat dan jual.


Singkirkan Lemak & Kulit Lebih Glowing Muda Jelita Dengan Petua Ini. Ibu Mengandung Boleh Jadikan Suplemen Tambahan!

Menurunkan berat badan secara alami mungkin mengambil masa tetapi hasilnya cukup menakjubkan dan yang penting selamat dari sebarang implikasi.

Selain membuang lemak, kaedah ini juga membantu untuk anda yang mempunyai masalah pencernaan selain mendapatkan kulit yang glowing supaya awet muda.

Caranya cukup ringkas, dan bahannya juga mudah didapati. Malah, resipi ini juga sesuai bagi ibu-ibu yang tengah hamil sebagai suplemen tambahan.

Jom baca ini, semoga bermanfaat untuk semua.

Nak rasa kenyang berpanjangan?
~ Nak pelawasan lancar ibarat makan 10 biji
betik?
~ Nak kulit glowing mowing berkaca macam
makan 10 biji oren sehari?
~ Nak sentiasa muda jelita walaupun dah 4/5
series tanpa botox?
~ Nak gigi cantik dan tulang kuat macam
kanak – kanak ribena?
~ Nak miliki rambut beralun bersinar boleh
libas – libas macam model?
~ Nak kurus baju saiz S?

Boleh cuba resepi ni. Murah je kosnya. Jadikan menu sarapan pun hokkay.

Kak Migha amalkan sebagai suplemen tambahan untuk preggy mommy.

Bahan-bahan

Chia Seed

Kurma

Cara membuat:

Resepi ni buat malam tau. Sebelum tidur. Lepas tu letak dalam fridge. Ala – ala detox jugakla.

Chia Seed ni boleh beli di Cosway. Kat tesco pun ada rasanya. Kak Migha selalu beli kat Cosway ja. Kurma boleh guna hat yusof taiyoob dalam kotak tu. Tapi jangan banyak tau. Muak nak ngabihkan. Letak dalam 3 biji pun dah cukup mengenyangkan. Tapi feveret Kak Migha kurma ajwa. Letak 7 biji. Sedaaappp. Yummy.

Air kosong dalam 250 ml. Antara bahan wajib ada di dalam resipi ini.

Siat-siatkan kurma tu jadi keping kecik kecik. Masukkan dalam air. Rendam sekali dengan biji kurma tu. Jangan buang pula.

Masukkan Chia Seed dalam anggaran 10gram. Saya sukat pakai pencedok susu tu. Boleh ngam la 10gram.

Kacau bagi rata chia seed tu. Supaya tak bergentel. Nak senang tutup je tupperware tu dan goncang bagi dia berenang-renang secara solo. Ok dah siap. Simpan dalam fridge.

Sedia untuk sarapan dan muda jelita.


“Saya Cakap Diri Gemuk, Aidil Cakap Janji Sihat.”  Fasha Sandha Enggan Amal Diet Ketat, Bimbang Susu Badan Kering

Pelakon Fasha Sandha meluahkan rasa syukur suaminya, pelakon Aidil Aziz sentiasa menerima keadaan dirinya yang kini sedikit berisi.

Menurut pelakon Dua Takdir Cinta ini lagi,  selepas melahirkan anak ketiganya, Aisha Amaira dia mengambil masa yang lama untuk turunkan berat badan.

Kata Fasha lagi, suaminya tidak pernah paksa untuk kurus kerana apa yang penting dirinya sihat dan mereka saling menerima kekurangan masing-masing.

“Aidil tak boleh jadi personal trainer saya sebab nanti saya akan jadi manja. Tapi dia seorang suami yang sangat menerima kekurangan saya.

“Walaupun saya cakap rasa diri gemuk, dia tak pernah paksa saya untuk kurus. Pada dia, tak penting pun kurus asalkan saya sihat. Dia pun tak pernah pandang rendah terhadap saya. Kami saling terima kekurangan masing-masing,” katanya.

Ujarnya lagi, selepas  bersalin anak ketiga, dia mengambil masa agak lama nak turun berat badan walaupun jaga makan memandangkan menyusukan anak.

“Tak boleh nak diet terlalu ketat sebab bimbang susu akan jadi kering. Sebab itu saya tak paksa diri untuk diet keterlaluan,” katanya.

Fasha mendirikan rumah tangga dengan Aidil Aziz pada Mac 2019 dan dikurniakan seorang cahaya mata perempuan Aisha Amaira Mohd Aidil.

Menerusi perkahwinan pertama, Fasha mempunyai dua cahaya mata iaitu Putra Rayfal Ramli, 7, dan Putri Raysha Jemyma yang kini berusia lima tahun.


“Menyanyi Tu Kerja Ke Suka-Suka, Lebih Baik Jadi Ustaz Dari Jadi Penyanyi.” Ini Jawapan Win Dato’ Seri Aliff Syukri!

Pasangan suami isteri ini memang sejiwa biarpun banyak perbezaan antara mereka. Ada sahaja gelagat mereka yang mencuit hati, kadang serius, namun tetap disulami dengan gurauan dan babak romantis.

Jika Dato Seri Aliff Syukri lebih suka menonjolkan diri, namun isterinya Datin Seri Shahida sebaliknya lebih suka low profile. Jika ada perbuatan atau cara Datuk Seri Aliff yang agak kurang disenangi, isteri kesayangannya ini pasti akan menegur.

Nampak lembut tapi berbisa juga ni. Sehinggakan Dato Seri Aliff hilang kata-kata untuk menjawabnya. Baru-baru ini, pengasas D’hERBS Terlajak Laris ini ingin menceburi bidang nyanyian pula.

Beliau yang akan ke Indonesia untuk tujuan tersebut bagaimanapun dinasihatkan oleh isterinya supaya menumpukan perrhatian kepada bisnes sahaja berbanding ingin menjadi penyanyi.

“Menyanyi tu kerja ke suka-suka,”tanya Datin Seri Shahida kepada suaminya. Lucu bila nampak riak wajah Dato Aliff yang ditegur isteri tentang hal tersebut.

Kata Dato Seri Aliff , dia mahu menunjukkan bakat menyanyi pula. Beliau yang meminta anak-anak mendoakannya menjadi penyanyi namun isteri kesayangannya itu membalas dengan berharap suaminya itu menjadi ustaz. Lagi elok jika banyakkan membaca al quran dari membuat buat lagu.

Perkongsian Dato Aliff Syukri ini mendapat reaksi dari pengikutnya di laman sosial. Ada yang mengakui kata-kata datin seri tak kurang yang memberi sokongan kepada Dato Seri Aliff.


Risau Bacaan Kolestrol Makin Naik, Guna Petua Rendaman Bendi Ni, Cara Nak Buat Sangat Mudah!

Apabila usia semakin meningkat, pastinya kita mula menjaga kesihatan. Malah usia 40 tahun ke atas dikatakan segala penyakit akan muncul jika sejak muda tidak menjaga kesihatan termasuk pemakanan dan senaman.

Antara penyakit yang sering menyerang pada usia itu adalah sakit jantung, kolestrol, gout dan kencing manis.

Akibatnya ramai yang sanggup melabur membeli pelbagai pil kesihatan untuk kekal sihat. Namun selain mendapatkan nasihat doktor dan pengambilan makanan tambahan, ada yang mencuba cara alami menggunakan petua alam semulajadi.

Sebagaimana perkongsian ini menunjukkan cara menggunakan bendi sebagai cara untuk menurukan tahap kolestrol dalam badan.

Seterusnya ikuti perkongsian ini.

Turunkan Kolestrol dengan Air Ini

Saya selalu mengalami kebas-kebas kaki. Suami pula tinggi bacaan kolestrol.

Selepas amalkan minum air ini saya tidak lagi kebas kaki, kolestrol suami juga telah turun. Berbaloi kan dari berhabis duit beli ubat setiap bulan.

Cara penyediaannya:

Kacang bendi 10 – 15 biji dibasuh dan dipotong.
Air masak 1 liter.
Masukkan bendi yang telah dipotong ke dalam air.
Simpan di dalam peti sejuk.
Minum selalu.
Bila air telah habis, boleh ditambah air semula hingga penuh. Air boleh ditambah sehingga 3 kali sahaja.
Jangan bimbang jika airnya jadi makin likat. Rasanya akan jadi makin sedap diminum segar.

Kalau ibu atau bapa anda ada Diabetes, kena cepat stop guna Gula Pasir dalam minuman. Tawar? Tak tawar, manis. Guna Pemanis Tanpa Kalori, rasa manis yang tidak menaikkan paras gula dalam darah. Info boleh baca di Sihat Tanpa Gula.

Sumber: Erika Khoriawati via pesan bonda


Ini 5 Adab Kena Tahu Bila Masuk Rumah. Ikuti Peringatan Ustaz Ini.

Kelazimannya apabila kita nak memasuki rumah kita mesti tahu ada adab yang tidak boleh dipandang ringan.

Ustaz ini memberi panduan adab untuk masuki rumah atau rumah baru.

Ikuti perkongsianya.

Pagi ni saya nak share 5 adab bila kita masuk ke rumah yang baru kita diami.

Kena ambil tahu benda ni, terutamanya bagi yang nak pindah ke rumah baru.

Kebetulan pagi ni pun, ada seorang kenalan minta buat ‘apa-apa’ yang patut sebab dia dan keluarganya tak lama lagi akan naik rumah baru.

Pertama : Memberi salam.

Abdullah bin Umar pernah berkata :

إِذَا دَخَلَ الْبَيْتَ غَيْرَ الْمَسْكُونِ فَلْيَقُلِ السلام علينا وعلى عباد الله الصالحين.

“Jika engkau memasuki suatu rumah yang tidak berpenghuni maka katakanlah; Assalamu`alaina wa `ala ibaadillahis solihin – Salam sejahtera ke atas kami dan ke atas hamba-hamba Allah yang soleh.”

Kedua : Membaca bismillah, berzikir dan berdoa ketika membuka pintu rumah.

Nabi SAW bersabda :

إِذَا دَخَلَ الرَّجُلُ بَيْتَهُ فَذَكَرَ اللَّهَ عِنْدَ دُخُولِهِ، وَعِنْدَ طَعَامِهِ، قَالَ الشَّيْطَانُ: لَا مَبِيتَ لَكُمْ وَلَا عَشَاءَ، وَإِذَا دَخَلَ فَلَمْ يُذْكَرِ اللَّهَ عِنْدَ دُخُولِهِ قَالَ الشَّيْطَانُ: أَدْرَكْتُمُ الْمَبِيتَ

“Apabila seseorang masuk ke dalam rumah lalu dia mengingati Allah ketika masuk, dan ketika makan, maka syaitan akan berkata; Tidak ada tempat menginap dan tidak ada makan malam.’

Tapi apabila dia tidak mengingati Allah ketika masuk, maka syaitan berkata: ‘Kalian mendapatkan tempat menginap’.”

Hadis Riwayat Muslim (2018), Abu Daud (3765) dan lain-lain.

Ketiga : Membaca Surah Al-Baqarah.

Nabi SAW bersabda :

لاَ تَجْعَلُوا بُيُوتَكُمْ مَقَابِرَ إِنَّ الشَّيْطَانَ يَنْفِرُ مِنَ الْبَيْتِ الَّذِى تُقْرَأُ فِيهِ سُورَةُ الْبَقَرَةِ

“Janganlah kamu semua menjadikan rumah-rumah kalian seperti perkuburan. Sesungguhnya syaitan akan lari dari rumah yang dibacakan di dalamnya surat al-Baqarah”.

Hadis Riwayat Muslim (780).

Keempat : Menunaikan solat sunat keluar dan masuk rumah.

Nabi SAW bersabda :

إِذَا خَرَجْتَ مِنْ مَنْزِلِكَ فَصَلِّ رَكْعَتَيْنِ يَمْنَعَانِكَ مِنْ مَخْرَجِ السُّوْءِ وَإِذَا دَخَلْتَ إِلَى مَنْزِلِكَ فَصَلِّ رَكْعَتَيْنِ يَمْنَعَانِكَ مِنْ مَدْخَلِ السُّوْءِ

“Jika engkau (ingin) keluar dari rumahmu, maka laksanakanlah solat dua rakaat (yang dengan) dua rakaat ini akan menghalangimu dari keburukan yang berada di luar rumah.

Jika engkau masuk ke dalam rumahmu, maka laksanakanlah solat dua rakaat (yang dengan) dua rakaat ini akan menghalangimu dari keburukan yang ingin masuk ke dalam rumah.”

Hadis Riwayat al-Bazzar.

Kelima : Membaca Bismillah apabila menutup pintu rumah.

Nabi SAW bersabda :

وَأَغْلِقُوا الأَبْوَابَ وَاذْكُرُوا اسْمَ اللَّهِ، فَإِنَّ الشَّيْطَانَ لاَ يَفْتَحُ بَابًا مُغْلَقًا

“Tutuplah pintu, dan sebutlah nama Allah kerana syaitan tidak akan membuka pintu yang tertutup (yang disebut nama Allah).”

Hadis Riwayat Bukhari (3304), Muslim (2012) dan yang lainnya.

Itulah 5 adab yang sangat bagus la kalau kita boleh amalkan bukan saja masa nak masuk rumah baru, tetapi juga setiap kali kita masuk ke rumah kita, duduk di rumah dan bila nak keluar dari rumah.

Kredit: Khairul Anuar Basri


Empat Beranak  Bercuti Ke Thailand Dengan Kereta, Ibu Ni Kongsikan Itinerari & Kos. Buat Ramai Teruja Nak Follow!

Tentunya bila bercuti kita mahukan suasana yang selesa untuk kita anak beranak. Jadi tidak hairanlah ramai yang memilih untuk menggunakan kenderaan sendiri agar lebih mudah bergerak untuk sampai ke destinasi yang diingini.

Bukan sahaja ketika bercuti di dalam negara malah dilihat ada juga yang memilih untuk membawa kereta sendiri apabila ingin bercuti ke Negara Thailand. Ini mungkin mengambil kira pelbagai faktor selain lebih selesa, ada yang meraskan jimat kos, sudah tahu selok belok bahkan ada juga disebabkan rasa teruja untuk merasai pengalaman baru merentas negara dengan menggunakan jalan darat bersama seisi keluarga.

Berkongsi pengalaman manis mengenai rentas negara menggunakan kenderaan sendiri, seorang ibu ini berkongsi kisahnya di facebook berkenaan percutian mereka empat beranak selama 14 hari di Thailand. Bahkan menyifatkan percutian kali ini begitu menarik dan bermakna buat mereka sekeluarga!

Menurutnya, trip percutian menaiki kereta ini bermula dari Kuantan- Changlun- Wang Kelian- Nakhon Si Thammarat – Hua Hin- Kanchanaburi -Khao Yai – Bangkok – Hua Hin- Hatyai- Bukit Kayu Hitam dan berakhir di Kuantan juga.

Ibu Ni Kongsi Pengalaman & Itinerari Ke Thailand, Boleh Follow!

Kami pilih untuk masuk melalui border Wang Kelian sebab sana kurang sesak berbanding border2 lain. (Wajib try pulut ayam di border wang kelian)

Ramai yang tanya. Ok ke drive kat Thailand? (Ni kali ke dua kami drive. Kali pertama ke Krabi tahun 2017). Jawapannya sangat-sangat ok sebab majority driver Thailand sangat-sangat la berhemah, suka beralah berbanding driver Malaysia. Payah nak jumpa driver sana yang nano-nano , yang suka cucuk-cucuk rapat, suka pancung himpit-himpit, suka hon ni MEMANG PAYAH NAK JUMPA.

Walaupun ada yang keluar simpang sesuka hati, masuk jalan orang suka hati, uturn suka hati, driver diorang takkan hon ke , gi kejar nak maki ke , tak ada, yang diorang buat, diorang brek dan bagi laluan. Sangat tenang ya drive di sana. Kita pon auto jadi berhemah bila drive kat sana. 2 minggu kat sana sekali je tau kitaorang dengar bunyi hon kereta. Jadi jawapannya jangan risau nak drive kat Thailand. Sangat selamat.

Kos-kos untuk 14 hari di bumi Thailand

Kos Insuran :

Basic insuran untuk kereta untuk 2 minggu hanya Rm 30 tapi kami ambil extra insuran Rm 130. Total untuk insuran kereta + dokumen2 upah agent isi untuk masuk ke Thailand (kami guna Ghanimi Agency) untuk 4 dewasa 2 budak = Rm 177

Baca artikel menarik lain di sini:

Personal travel insuran:

Kami ambil Etiqa 360. Buat online je.

Kos insuran:

2 dewasa 2 budak (family pakej): Rm 208

2 dewasa : Rm 120

Total : Rm 328

Wajib juga buat personal travel insuran ni ya sebab kita tak tahu apa akan jadi, jadi baik sediakan payung sebelum hujan.

Kos minyak/petrol:

Kuantan-Gurun (711km): Rm 100

Thailand ( 3000km) : Rm 1200

Bukit Kayu Hitam – Kuantan (850km): Rm 120

Total Minyak (4561km): Rm 1400

Tol : lupa nak kira

Harga minyak di Thailand adalah double dari harga minyak di Malaysia. Jadi kena isi full sebelum masuk ke Thailand. Kami suka isi minyak di stesen PTT di Thailand sebab ada seven eleven dan juga ada surau , tandas yang agak selesa.

Kos Hotel:

Yang ini tasha tak share kos ya sb kos hotel ni bergantung pada bajet dan keselesaan. Jika sekadar untuk tidur sebelum sambung perjalanan, boleh dapat Rm 70 utk twin room dan Rm 120-140 Family room. Contoh trip 12 malam, bajet 1 malam +- Rm 200. Jadi korang Boleh buat bajet untuk hotel Rm 2400 untuk satu2 trip 12 malam.

Makanan Halal:

Untuk cari makanan halal di Thailand ni tidak susah. Hanya perlu search “ halal food near me” nanti banyak la keluar kedai-kedai makanan halal. Untuk kami, sekiranya lokasi makanan halal berdekatan, kami akan pergi, jika jauh kami akan beli makanan di 7 eleven sahaja. Paling senang nak cari kedai makanan halal adalah di Bangkok & Hatyai. Di Bangkok kami suka pergi Ramkhamhaeng Night Market, buka setiap hari kecuali Rabu. Makanan halal sangat banyak dijual di sana dan murah.

Tempat Makan Menarik di Hatyai yang sempat kami pergi :

Nomjeen Na – Famous Laksa Lemak Thailand

Ayuthayya Halal Noodle

Kos untuk makanan Halal di 7eleven:

Rm 1200+-

Kos untuk makan di kedai-kedai makan/pasar malam /Cafe2: Rm 1700 +-

Safari Kanchanaburi Park + Giraffe Encounter:

5 Dewasa x Rm 207 = Rm 1035

1 Budak x Rm 180 = Rm 180

Beli makanan untuk giraffe : Rm 26

Total : Rm 1241

Kos-Kos lain:

Simcard : Beli Esim kat shopee Rm 27×4 : Rm 108

Grab & tuktuk di Bangkok : Rm 150

(Di bangkok kami banyak naik grab untuk ke tempat yang susah nak parking)

Toll : Rm 30 (hanya ada di bandar Bangkok)

Parking : Rm 50

Sewa Elektrik Car di Trot Cafe Khao Yai: Rm 195

Sewa Baju di Wat Arun 3 pasang = Rm 65

Entrance Fee:


“Haram Sembahyangkan Jenazah Individu Hina Islam. Kalau Buat Juga, Kita Berdosa!”-Ustaz Azhar Idrus

Seakan menjadi-jadi pula isu orang Islam menghina agamanya sendiri. Belum pun reda kisah pelawak wanita yang didakwa menghina Islam, kemudian tular pula video seorang lelaki yang mempersendakan Allah dan Nabi Muhammad SAW.

Itu belum lagi cerita-cerita lain yang tidak diviralkan, mungkin banyak jumlahnya tiada siapa yang tahu. Apa yang pasti hal ini cukup membimbangkan kita semua. Bukan sahaja kita melihat individu yang melakukan penghinaan tersebut malah kita juga turut terkesan dan perlu ambil tahu berkenaan hukum hakam berkaitan hal tersebut.

Ini sebagaimana penjelasan daripada penceramah selebriti Ustaz Azhar Idrus (UAI), telah menjelaskam haram hukumnya untuk menyembahyangkan jenazah individu Islam yang menghina agamanya.

Distiharkan Kafir Murtad

Terangnya lagi di dalam ceramah tersebut, fatwa ahli sunnah wal jamaah menyatakan bahawa individu terbabit telah diistiharkan sebagai kafir murtad meskipun dia mengaku bahawa agamanya adalah agama Islam.

“Kita tanda nama dan mukanya di papan kenyataan masjid. Ini dengan tujuan bila dia mati kita tidak perlu sembahyangkan dia dan kebumikan jenazahnya. Ini kerana jika berbuat demikan kita pula berdosa kerana dia kafir murtad”

“Orang yang menghina Islam dan nabi adalah sudah murtad. Bukan itu sahaja, bahkan siapa yang menentang dan menyebelahi orang bukan Islam juga adalah munafik”


Lima Cara Mudah Bantu Kulit Muka Bersih Dan Gebu, No 3 Paling Senang Nak Buat!

Menjaga muka saban hari perlukan usaha yang bukan sedikit. Namun tidak perlulah berbelanja mahal untuk pastikan kulit wajah sentiasa cantik, bersih dan gebu.

Mungkin jika anda punya bajet yang lebih tidak salah mencuba produk berjenama mahal dan diyakini. Namun tiada salahnya jika anda mencuba cara alami dengan menggunakan bahan-bahan sedia ada sahaja. Lebih senang, cepat dan tidak perlukan sebarang kos.

Malah cara ini juga lebih selamat dan diyakini. Jom cuba semua langkah ini.

Skrub Beras
Ya anda harus melakukan urutan skrub pada wajah. Paling tidak sebulan sekali. Skrub beras antara yang sangat disyorkan buat semua wanita. Skrub ini bukan hanya menanggalkan sel kulit mati bahkan melembut dan membersihkan kulit wajah. Rajinkanlah diri untuk mengisar beras yang dicampur dengan sedikit yogut asli. Sapukan pada wajah dan biarkan kering. Kemudian sentallah kulit hingga bersih. Kena buat!

Minum Minyak Kelapa Dara
Mengamalkan minum minyak kelapa dara antara yang patut anda lakukan. Amalan ini sebenarnya bukan hanya sihat untuk dalaman tetapi cukup baik untuk kulit luaran. Ia merawat sel kulit serta merawat masalah kulit kering. Tambahkan minyak sebagai diet harian dan lihat hasilnya.

Ratakan Ais Batu
Ini paling senang malah langsung tak perlukan kos. Percuma! Jangan bagi alasan sukar atau malas hendak lakukannya. Ambil ketulan ais dan ratakan pada seluruh wajah. Proses ini meningkatkan peredaran darah pada wajah dan hasilnya kulit lebih lembut dan cantik. Malah ia juga mengetatkan liang pori dan membantu merawat jerawat. Hebat!

Mist Air Semulajadi
Semburan air semulajadi buat wajah anda kekal lembap dan bersinar. Ketika waktu kering, semburkan sedikit mist ini ke wajah. Mencuba produk air semulajadi atau organik antara yang disarankan. Jika perlu, gunakan air teh hijau dan semburkan ke wajah.

Jangan Lupa Detoks
Jangan pula lupa detoks dengan air lemon. Detoks air lemon pada waktu pagi akan memberi keajaiban kerana ia membersihkan perut anda dan perut yang bersih. Malah kulit juga lebih bersih dan sihat. Perah satu biji lemon ke dalam satu gelas air suam dan minum setiap hari. Mahu lebih sedap dan berkhasiat, tambahkan sedikit madu.


“Dari Usik- Usik Jadi Kenyataan.” 8 Tahun Jadi PA, Kini Nazmir Suami Jasmin Hamid. Tahniah!

Tiada angin tiba-tiba pelakon Jasmin Hamid selamat diijabkabulkan dengan lelaki pilihan hatinya.

Aktres yang sebelum bergelar ibu tunggal hampir 10 tahun  memilih pengurusnya sendiri, Nazmir Abd Rahim, 35, sebagai suami.

Pelakon drama yang terkenal dengan watak Mak Ngah Gayah berkata pada ketika dia bergelut dengan banyak hal, Nazmir setia di sisi.

“Dia yang banyak jaga dan ambil berat fasal saya. Termasuklah ketika saya banyak mengingati soal mati dan banyak fikir itu ini.

“Saya anggap semua ini suratan yang membuka banyak hikmah tersendiri,” katanya.

Pernikahan tersebut dikongsikan sendiri Jasmin Hamid menerusi laman Instagramnya. Dalam perkongsian Itu, jelas dia sememangnya berasa amat bersyukur dengan segala perancangan yang telah disusun oleh Allah SWT buat dirinya selama ini.

“Salam Jumaat. Syukur alhamdulillah. Bercinta dengan orang lain, nikah dengan orang lain. Sebagai seorang hambaNya yang beriman, wajib percaya bahawa JODOH, MAUT dan REZEKI adalah RAHSIA ALLAH.

“Semoga dengan pernikahan ini adalah salah satu jalan untuk kami lebih dekatkan diri pada ALLAH SWT. Ia juga adalah BERKAT DOA ibu bapa,sanak saudara, sahabat handai yang penyokong saya,” ujar Jasmin menerusi kapsyennya.

Pelakon Cukup Derita Itu juga  berharap agar perkahwinannya itu dapat menjadi asbab buat dirinya untuk sentiasa dekat bersama Sang Pencipta.

Ujar ibu kepada tiga orang cahaya mata ini berharap agar tiada pihak yang akan berkecil hati memandangkan dia hanya mengadakan majlis secara kecil-kecilan yang hanya dihadiri keluarga terdekat.

“Di mana kalian sentiasa doakan yang baik-baik buat saya. Saya hanya buat yang AFDHAL sahaja. Janganlah ada yang berkecil hati. Tiada majlis pun, hanya ahli keluarga sahaja.Terima Kasih you all. Hebat Bukan?,” akhirinya.

Sementara itu,pelakon Zarina Zainuddin turut berkongsi berita tersebut, sekali gus membongkar siapakah lelaki bertuah menjadi suami Jasmin. Rupa-rupanya Amir merupakan pengurus peribadi Jasmin selama ini.

“Allahuakhbar.. indah takdir ini dari usik usik kami di set shooting menjadi kenyataan .. inilah jodoh Allah yang atur segalanya.. 8 tahun amir jadi p a min .. dia lah yang lalui segala suka duka teman bercerita yang lebih memahami .. yang banyak membantu segala urusan min.


“Jari Melekat Satu Sama Lain & Badan Dibalut Akibat Kulit Rapuh.” Demi Anak, Ibu Sanggup Ulang Alik Ke Sekolah 3 Kali Sehari.

Berat mata memandang, berat lagi bahu yang memikul. Melihatkan keadaan si kecil ini membuatkan hati jatuh sebak. Betapa hebatnya ujian yang terpaksa ditanggungnya dalam usia yang masih setahun jagung itu.

Pelajar yang dikenali sebagai Muhammad Alif Firdaus kini bersekolah di SK Tapang. Sejak kecil, Muhammad Alif Firdaus menghidap penyakit kulit rapuh atau dikenali Epidermolysis Bullos (EB).

SEMOGA ALLAH RINGANKAN DERITAMU MUHAMMAD ALIF FIRDAUS

Sekali lagi Kita siarkan kes kanak-kanak menghidap penyakit kulit rapuh atau dikenali Epidermolysis Bullos (EB). Kali ini berkaitan kisah adik Muhammad Alif Firdaus yang kini bersekolah di SK Tapang.

Kehidupan adik Muhamamd Alif Firdaus yang berusia 8 tahun tidak seperti kanak-kanak lain walaupun bersekolah…Dia tidak boleh ke kantin, tidak boleh bermain dengan rakan-rakan atau menyertai perhimpunan kerana dibimbangi terjatuh dan menyebabkan luka yang dialami semakin teruk.

Setiap hari ibunya, Ruziah Ismail terpaksa membalut seluruh badan anaknya dan Muhammad Alif Firdaus hanya mampu memakai baju sekolah dan seluar sukan serta selipar, sesuai dengan luka yang dialami.

Menurut ibunya, setiap kali membuka balutan di badan anaknya, bunyi tangisan sudah sebati namun ada kalanya hatinya tidak kuat untuk menghadapinya. Namun dia terpaksa akur apa yang berlakuadalah takdir daripada Allah.

Setiap hari sekurang-kurangnya tiga kali Ruziah terpaksa ke sekolah Muhammad Alif Firdaus iaitu ketika watu rehat dan terpaksa menukai lampin pakai buang anaknya itu.

Muhammad Alif Firdaus tidak mampu untuk menguruskan diri di tandas kerana jarinya kini sudah melekat antara satu sama lain akibat penyakit yang dialami.

Orang ramai yang ingin mengurangkan beban yang dialami keluarga berkenaan boleh menghulurkan bantuan boleh berbuat demikian menerusi akaun (7611159603 – CIMB).

Menurut Ruziah Ismail, 38, anak bongsu daripada tiga beradik ini mengghidap penyakit tersebut sejak lahir lagi. Dek kerana itulah dia  terpaksa membalut seluruh badan anaknya setiap hari termasuk tangan akibat luka.

Malah, setiap hari Muhamamd Aliff hanya memakai baju sekolah, tetapi kasut sekolah terpaksa digantikan dengan selipar dan seluar sukan kerana ia lebih sesuai untuk keadaan luka yang dialaminya.

Ruziah berkata, Alif Firdaus tidak seperti kanak-kanak lain iaitu masanya di sekolah hanya dihabiskan di bangku kelas dan tidak dibenarkan bermain dengan rakan kerana bimbang lukanya semakin teruk sekiranya terjatuh.

“Alif tidak dibenarkan ke kantin sekolah dan setiap kali perhimpunan, saya akan menemaninya di dalam kelas.

“Sepanjang tahun lalu, masa saya banyak dihabiskan di sekolah demi menemani Alif dan begitu juga tahun ini.

“Setiap kali rehat, saya akan membawa makanan di sekolah dan Alif terpaksa memakai lampin pakai buang kerana dia sukar untuk mencuci najis berikutan jarinya sudah melekat antara satu sama lain disebabkan penyakit dihidapi.

“Setiap kali anak saya membuang air besar, pihak sekolah akan memaklumkan dan saya akan hadir ke sekolah untuk menukar lampin pakai buang.

“Begitulah rutin seharian saya setiap hari yang terpaksa hadir ke sekolah sekurang-kurangnya tiga kali sehari,” katanya yang tinggal di Kampung Chekok.

Dia bersyukur pihak sekolah memahami masalah dihadapi anaknya dan Alif Firdaus juga dikelilingi rakan baik walaupun keadaannya tidak seperti kanak-kanak lain.

Sumber: Harian Metro